thak ing surupe, maring cahya mancawarna, cahya kang mancawarna, mring cahya mancorong iku, nênggih panjing-surupira.
9. Cahya kang mancorong manjing, mring cahya mancur surupnya, cahya umancur surupe, mring cahya wêning punika, cahya wêning surupnya, mring cahya gumilang iku, cahya gumilang surupnya.
10. Marang cahya ingkang gaib, têgêse gaib pan samar, kendêl Sriyana ature, Hyang Guru kelangkung suka, karênan ing wardaya, dene ta punika kawruh, kapralambang saking sastra.
11. Sang Hyang Sriyana sinung sih, pinaraban Panyarikan, jawata jumurung kabeh, mangayubagya ing karsa, sigêg Sriyana turnya, tandya Sang Endra sumambung, matur sarwi ngaraspada.
12. Saking raosipun maksih, kadho-kadho ing pangancas, nênggih dhatêng ing kajaten, awit maksihkaroneyan, bokbilih tidha-tidha, pamanthênging tyas kalentu, korup dhatêng panguripan.
13. Manawi pamanthêng kami, namung riningkês kewala, dhatêng ênêng lan êninge, dene dadose dumadya, rupa warna busana, pangracutipun pan namung, rasa ambu warna rupa.
14. Mênggahing pangancas-kami, saestu datan nalimpang, muhung mring nukat gaibe, pukulun pangraos amba, wus tan ana tisna-a, nêtês naratas wus putus, wasana ulun sumangga.
15. Sigêg Sang Hyang Endrapati, dennya medhar pangawikan, mangkya Hyang Wisnu ature, nuwun mênggah aturira, risang Hyang Panyarikan, kawruh kapralambang dhaup, lawan sastra samoanya.
16. Ingkang punika mêwahi, têranging kang sasêrêpan, mênggah saking wasitane, Sang Ngusmanajid gurwamba, kaananing manungsa, punika anunggil dhapur, lan kang nglimputi sarira.
17. Purwanya namung satunggil, kadamêl kalih ilapat, dene ta binasakake, kakalih ingkang ilapat, langkung kang amicara, winastan kalih saestu, winastanana satunggal.
18. Sayêktosipun satunggil, mênggah sastra tanah Ajam, kang tumrap angga kathahe, jangkêp tigangdasa sastra, saking enget kuwula, Hyang Pramesthi ngandika rum, mara kulup wêdharêna.
19. Sang Hyang Wisnu mangênjali, sareh wêdaling wacana, alip (…ﺍ…) maripat kalihebe (…ﺏ…) bolongane kang grana, te (…ﺕ…) ing utêng dunungnya, se (…ﺙ…) daging jim(…ﺝ…) sirah lungguh, ke alit (…ﺡ…) karna kang kanan.
20. Ke ageng (…ﺥ…) karna kang kering, dal alit (…ﺩ…) bau kang kanan, dal agêng (…ﺫ…) bau keringe, ra (…ﺭ…) iga têngên kiwa, je (…ﺯ…) iga ingkang kiwa, sin alit (..ﺱ….) têngêng kang susu, sin agêng (…ﺵ…) susu kang kiwa.
21. Sad (…ﺹ…) lambung kang têngên nênggih, êdhot (…ﺽ…) lambung ingkang kiwa,te (…ﻁ…) kukulung ati nggonne, dha (…ﻅ…) ing jantung dunungira, ngain (…ﻉ…) pupu kang kanan, ghin (…ﻍ…) pupu kiwa dumunung, fe (…ﻑ…) suku têngên ênggonnya.
22. Khaf (…ﻕ…) ing dhêngkul têngên nênggih, kaf (…ﻙ…) suku kiwa dunungnya, lam(…ﻝ…) ing wêtêng, min (…ﻡ…) otote, nun (…ﻥ…) balung, wawu (…ﻭ…) gigirnya, ehe(…ﻫ…) tlapakan kanan, lam-alip (…ﻻ…) dunungipun, aneng lathining manungsa.
23. Ambyah (…ﺀ…) dhêngkul kiwa nênggih, ya (…ﻱ…) tlapakan ingkang kiwa, jangkêp sastra tridasane, mangkya rêringkêsanira, badane kang manungsa, ing saestunipun sampun, inggih angucap piyambak.
24. Makatên panabdaneki, Ashadu Allah illaha, Illa Allah de wijange, As kulit hadagingira du gêtih, Allah, urat ilaha iku babalung, illa sungsum Allah utak.
25. Manungsa kalamun guling, mangka matrapkên sukunya, kakalih dhinempetake, dumadi wujud sajuga, dlamakan kalih pisan, tinapakkên sikut kakalih tumumpang.
26. Aneng ing prajaneki, asta kekalih kinêmpal, dados sajuga wujude, ingadêgakên sadaya, punika sampun tansah, anêbut ing namanipun, tuwin namaning Pangeran.
27. Gumaluntung ingkang jalmi, punika mungêl Muhammad, dene pratingkahe sare, mungêl Asmaning Pangeran, Allah Pangeraningrat, kang murbeng pasthi satuhu, wijange kawikanana.
28. Awit ing sirah dumugi, pungkasan ingkang jangga, aksara min (mim) awalane, pinêcah dumadya tiga, kêlênging kalih netra, manjing mring Dating Allahu, kang kalair sadayanya.
29. Mênggah kajêngipun nênggih, dhatêng makripat mukadas, mungêl la ing grêbanane, mangkya awit ing pranaja, dumugi cêthikira, aksara ahe (ehe) punika, lajêng kawijang triwarna.
30. Wujudipun khe manjing maring, Sipat Allah kang lair pan, dene punika kajênge, maring Kakekat mukadas, grêbanipun winawas, anênggih tan liyan namung, ing ungêlipun Illaha.
31. Lajêng wit jênthik dumugi, ing dhêdhêngkul kering kanan, punika min (mimakirane, ugi einijang titiga, wujuding kang aksara, manjing maring Asma Allahu, ingkang kalair sanyata.
32. Kajêngipun tan lyan maring, dhatêng tarekat mukadas, ginêrba ungêle, muhung maring lapal Illa, pungasan winursita, awit kakalih kang dhêngkul, dumugi driji dlamakan.
33. Yeku aksara dal yêkti, lajêng kawijang titiga, wujuding kang aksarane, manjing mring Apêngal Allah kang, lair de kajêngnya, mring Sarengat mukadasu, grêbanipun mungêl Allah.
34. Aturulun sampun titi, kawontênaning wasita, muhung amrih ywa tumpang so, winujudakên ing gambar, tinrapkên ing ron êtal, ciniren katranganipun, gambar kalih dyan binabar.
35. Mawa cahya


text:
Sasi utawa wulan utawa candra (kawi) iku prétungan ékan wektu, dipigunakaké sajeroning kalèndher, sing suwéné padha karo periode alam sing magepokan karo obahing bulan.
Konsèp tradhisional iki diwiwiti kanthi puteran fase bulan; sasi mau yaiku sasi sinodik lan suwéné 29,53 dina. Periset wis nyimpulaké yèn wong ngitung dina magepokan karo fase bulan wiwit jaman Paleolitik. Sasi sinodik isih wujud dhasar saka akèh kalèndher.
Deleng uga
 Interkalasi
Pananggalan
Petungan Wektu

dataset: wikimedia/wikipedia


text:
ing masarakatipun lajeng dipuncawisaken dados gagasan. Gagasan-gagasan menika dipuncawisaken dados karya sastra mawi piranti tuladhanipun novel. Novel menika dipunginakaken kangge ngringkes menapa kemawon ingkang dados saking kawontenan sosial masarakatipun.
**G. Pandangan Dunia Panganggit wonten ing Strukturalisme Genetik**
Sastra boten namung minangka satunggaling karya ingkang sipatipun *imajinatif* saha pribadhi, ananging minangka *rekaman* budaya, satunggaling wujud gagasan tartamtu rikala karya menika dipunripta (Taine, wonten ing Fananie, 2002: 117). Goldmann ngandharaken bilih panganggit boten nedahaken *pandangan*ipun piyambak, ananging panjenenganipun nedahaken *pandangan dunia* satunggaling kelompok sosial. *Pandangan* kasebut minangka satunggaling gagasan ingkang dipunandharaken kanthi *imajinatif* (Junus, wonten ing Fananie, 2002: 165). *Pandangan dunia* menika minangka wujud saking kawontenan sosial masarakatipun. Wujud menika saged kagambaraken kanthi nyata mawi karya sastra ingkang dipunripta panganggit.
Saking makaten, *pandangan dunia* minangka gagasan saking *respon* ngengingi kawontenan sosial ingkang dipuncawisaken ing karya sastra.
Goldmann (wonten ing Endraswara, 2003: 57) ngandharaken, karya sastra minangka *struktur* ingkang gadhah makna menika makili *pandangan dunia* (*vision du monde*) panganggit, boten minangka *individu* ananging minangka anggota masarakat. Saking makaten, saged dipunandharaken bilih *strukturalisme genetik* minangka panaliten sastra ingkang nggayutaken antawisipun *struktur* sastra kalihan *struktur* masarakat mawi *pandangan dunia* ingkang dipuncawisaken. Saking menika karya sastra boten saged dipunnangertosi kanthi wetah menawi sedaya gesang masarakat ingkang sampun nglairaken karya sastra dipunuwalaken.
Saking andharan ing nginggil saged dipunmangertosi bilih kangge nggayuh *pandangan dunia* kedah wonten *perpaduan*. *Perpaduan* menika antawisipun *struktur* kasrya sastra saha *struktur* masarakat. *Struktur* karya sastra inggih menika *fakta cerita* saha *struktur* masarakat antawisipun *unsur latar belakang* panganggit saha *latar belakang* sosial rikala karya menika dipunripta. Saking *perpaduan unsur-unsur* kalawau saged dipunmangertosi *pandangan dunia*, kadospundi panganggit nindakaken cariyos ing salebetipun wonten gagasan saking *respon* panggesangan.
**H. Gayutanipun Fakta Cerita kalihan Pandangan Dunia Panganggit**
Goldmann (wonten ing Faruk, 1994: 15) ngandharaken bilih wonten gayutan antawisipun *struktur* karya sastra kalihan *struktur* masarakat, amargi
kekalihipun kalawau minangka asil saking pandamelan strukturisasi ingkang sami. Struktur karya sastra kalihan struktur masarakat boten dipunmangertosi wonten gayutan ingkang langsung. Ananging, wonten sarana ingkang nggayutaken kekalihipun, inggih menika dipunsebut pandangan dunia. Pandangan dunia panganggit menika minangka sarana kangge ngandharaken kawontenan ing masarakat mawi struktur wonten salebeting masarakat.
Goldmann (wonten ing Faruk, 1999: 13) ngandharaken bilih strukturalisme genetik inggih menika teori sastra ingkang ngandharaken bilih karya sastra minangka satunggaling karya ingkang boten lair piyambak, ananging minangka asil saking strukturisasi panggalihipun pangripta ingkang kabangun saking interaksi pangripta kalihan kawontenan sosial tartamtu. Pangertosan babagan strukturalisme genetik boten saged dipuntindakaken tanpa faktor-faktor sosial ingkang nglairaken, amargi faktor kasebut ingkang paring kepaduan wonten ing struktur karya sastra kasebut.
Mawi karya sastra, panganggit nyawisaken pengalaman saha pandangan gesangipun, sanadyan boten sedayanipun. Pengalaman ingkang dipuncawisaken panganggit kasebut kathah ingkang mangaribawani pamaos umumipun. Panganggit nyerat karya sastra gadhah pangajeng-ajeng becik dhateng masarakat saha eksistensi panjenenganipun minangka panganggit. Ancas kasebut adhedhasar saking latar belakang sosial saha gagasanipun.
Latar belakang sosial minangka satunggaling fakta sosial ingkang salajengipun dipunolah panganggit mawi ngginakaken fakta cerita arupi latar, paraga, saha plot. Garapan fakta cerita ingkang maksimal menika saged
nggambaraken fakta sosial ingkang sanyatanipun. Mawi fakta cerita saged dipunmagertosi kadospundi panganggit nyawisaken pengalaman saha tumindakipun tumrap kawontenan sosial saindengipun. Saking makaten, fakta cerita saged dipunginakaken minangka jembatan kangge mangertosi pandangan dunia panganggit. Wonten ing panaliten strukturalisme genetik, fakta cerita dados struktur intern ingkang boten saged dipunpisah saking latar belakang sosial panganggit. Sanesipun fakta cerita, data-data ekstrinsik arupi kawontenan sosial, ekonomi saha politik rikala novel menika lair ugi dados bab ingkang njurung kangge nliti karya sastra.
I. Panaliten ingkang Jumbuh
Panaliten ingkang ngginakaken strukturalisme genetik inggih menika panalitenipun Desiana Sinta Wardani ingkang irah-irahanipun Kajian Strukturalisme Genetik Novel Dom Sumuruping Banyu. Fakta cerita arupi latar, paraga, saha plot nggambaraken gesang sosial politik rikala jaman Perjanjian Renville. Pandangan dunia ingkang dipunandharaken inggih menika (1) kepedulian tumrap konflik politik saha kawontenan sosial bangsa Indonesia rikala taun 1948, (2) kepedulian tumrap gesangipun Jugun ianfu ingkang memperjuangkan hak. Gayutan antawisipun fakta cerita kalihan pandangan dunia panganggit babagan kawontenan sosial sejarah bangsa Indonesia katingal saking alur saha gegambaran latar ingkang dipunlampahi para paraga. Perjuwangan paraga ingkang pados piwulang-piwulang otentik minangka perjuwangan Suparto Brata kalihan kelompokipun ingkang wonten
satengahing kawontenan sosial ing donya ingkang piwulang-piwulang kamanungsanipun sampun terdegradasi.
Panaliten ingkang dipuntindakaken Hendi Widyatmoko ingkang ira-irahanipun Kajian Strukturalisme Genetik Novel Nopember Abang karya Suparto Brata ugi ng

dataset: HuggingFaceFW/finepdfs


text:
Banyu Klapa Seliane Seger Uga Akeh Manfaate | Simaraya Blogs
Banyu Klapa Seliane Seger Uga Akeh Manfaate November 2, 2011
Posted by Desa Sima in Kesehatan.
SIMA – Banyu klapa sing seger seliane bisa go ngilangna ngorong jebule duweni manfaat lan khasiat sing cukup akeh.
Nang sewalike rasane sing manis, enak lan nyegeraken jebule bisa nyegah dehidrasi (kekurangan cairan awak, maag, anjog penyakit kanker. Ora percaya? Mangga diwaca lan dipahami manfaate banyu klapa kaya sing ditulis nang detikfood.
Nginum banyu klapa sing adem nang cuaca panas njembret, rasane mesti seger nemen. Awit gemiyen banyu klapa dinggo go gawe nginuman nggo tamba ngorong. Nutrisi sing ana nang jerone banyu klapa uga diyakini nggo ngobati werna-werna penyakit.
Banyu klapa kuwe salah sijine cairan murni sing rendah karbohidrat, 99% rendah lemak lan uga rendah gula sing aman dikonsumsi kanggo wong sing obesitas (kelemon) lan lara diabetes (kencing manis/gula). Miturut data sing USDA National Nutrient 100gr banyu klapa ngandung 19 kalori, 0,2 lemak, 1,1 serat 0,72g protein dan 0mg kolesterol. Uga mengandung magnesium, kalsium, vitamin B, C, zinc, yodium, mangan dan selenium.
Karna kandungan nutrisie sing akeh mau, banyu klapa duweni werna-werna khasiat kanggo njaga kesehatan:
Dehidrasi (Kuran Cairan)
Banyu klapa duweni lima elektrolit kaya natrium, kalium, klorida, kalsium dan magnesium. Nutrisi kiye duweni peran penting nggo nglindungi awak sing dehidrasi lan keseimbangan elektrolit nang njerone awak.
Jaga abote awak
Air kelapa nduweni kalori sing rendah. Kanggo sapa-sapa sing rutin nginum banyu klapa bisa nyimpen ewonan kalori per taun sing mbantu awak nggo nurunakan lan njaga berat awak ben tetep ideal.
Sistim kekebalane awak
Banyu klapa nduweni kandungan asam laurat sing uga ditemukna nang jerone bayu susu ibu (ASI). Asam laurat nang banyu klapa kuwe merupakan zat sing nduweni fungsi dadi antimikroba, antibakteri, antijamur lan antiprotozoal. Nginum banyu klapa secara rutin bisa mbantu miara sistim kekebalane awak.
Ningkataken metabolisme
Banyu klapa nduwe peran penting nggo nggawa nutrisi lan oksigen maring sel-sel getih sing apik nggo ningkataken metabolisme awak.
Mual/Jeleh
Nginum banyu klapa bisa ngurangi rasa mual atau muntah. Biasane para penderita tifus, malaria, demam atawa penyakit laine cenderung ngrasa jeleh lan pingin mutah. Karo ngakehi nginum banyu klapa, rasa jeleh lan dehidrasi bisa dicegah.
Banyu klapa terdiri saka akeh enzim bioaktif alami kaya asam fosfatase, katalase, dehidrogenase, diastase, peroxidase, lan RNA polimerase. Kabehan enzim kiye mbantu lancaraken sistim pencernaan lan metabolisme awak lan nyegah weteng melilit.
Banyu klapa ngandung albumen alami sing apik dikonsumsi wong sing lara kolera.
Banyu klapa dadi obat alami sing cespleng kanggo ngendalikaken intensitas refluks asam sing bisa nyebabaken lara maag. Angger rutin nginum banyu klapa bisa nyegah masalah nang lambung sing micu anane lara maag.
Studi nyebutaken bahwa kandungane sitokinin nang banyu klapa bisa gawe obat anti-penuaan, anti-karsinogenik, lan anti-trombotik lan anti-kanker. (Elf/Det)
upaya evakuasi korban kecelakaan Truk yang masuk ke kali di tanjakan Cikalan - Jal Raya Moga-Karangsari.. _URL_ Simaraya 4 months ago
Telah terjadi kecelakaan di Jl Raya Moga-Karangsari-tepatnya di tanjakan Cikalang...Korban 3 orang, 1 orang dikabar… twitter.com/i/web/status/9…Info Simaraya 4 months ago

config: jv


elar pada sanalika (kun fayakun) ; ing nalika kita lali : sirna kabeh, kasebut kiyamat.
34. WREDATAMA : Purusha iku mula dasar nyata kang kagungan sipat 20 wajibe, lan 20 mokale, mau kae ! Mara rasak-rasakna, sipat endi saka 20 mau, kang dudu sipating Purusha ?
Nanging kowe mangertiya, Purusha iku dudu kang nitahake bumi lan langit dalah isen-isene iki.
Dene kang nitahake bumi lan langit dalah isen-isene iki, kowe aja salah paham tak sebut asmane Absolute IK utawa Isywara.
Iswara iku, kejaba kagungan sipat 20 wajibe, lan 20 mokale, uga kagungan 1 maneh, yaiku sipat wenang (jais). Tegese wenang nitahake kabeh kang gumelar iki, uga wenang ora nitahake.
Dene kiyasane tembung nitahake kaya kandamu iku mau, trus terang bae mungguhing aku ………….… ora wani ! Rasane kok ya kaya pokrul-pokrulan (Bab. I No. 13)
Awit ngrembug ngono-ngono iku kudune aja mung wewaton akal lan piliran (dalil "aqli) bae, kudu gondelan unining kitab-kitab agama (dalil-"naqli). Mangka ing Qur'an nyebutake : Allahu alladzi chalaqa assamawati wa'lardla wamaa bainahuma fie sitiati syyaami (As Sajdah 4 Al Hadid 4 = Allah iku kang anitahake langit lan bumi dalah kang ana ing antarane ing sajroning nem dina).
Miturut ayat iki mau, tetela bathale paham eling; gumelar, lali sirna iku mau. Dene maksude lapel kun fayakun (anaha sira, mangka banjur ana pada sak nalika) iku sak temene mengkene:
Yen miturut angger-angger kudrating Pangeran kang wis gumelar iki, dadining kabeh kahanan iku mesti saka bebakalan. Nanging nalika sakawiting sakawit, disiking disik. Pangeran anggone nitahake kabeh kang gumelar iki tanpa bebakalan, mung sabda "kun" iku mau.
Menawa aku ora kliru kang duwe pangiyas kaya kandamu iku, ngolongane wong nekadake yen manungsa iku asal saka 'adam (dudu Nabi Adam) kang tegese suwung, dadi kalawan pribadi , sadurunge ana Allah, malaekat, bumi langit, lan liya-liyane. Sebab jeneng-jeneng mau kabeh yasane si manungsa.
Mula bener jeneng-jeneng iku kabeh yasane si manungsa, …………….. nanging iktikad kang mengkono iku mungguhing aku : tak anggep rembug pokrul-pukrulan (Bab I No.13) aku ora wani temenan kae.
Dene iktikadku : Manungsa iku dijumenengi dening Purusha (Ikheid) kang kagungan sipat wajib 20 lan mokale 20. Hla kang nitahake langit-langit lan bumi iku Isywara (Absolite IK) kang kagungan sipat wajib 20, sipat mokal 20 lan sipat 1. Panjenengane iku jumeneng kelawan pribadi, serta pandamele kahanan kang gumelar iki kabeh : tanpa bebakalan.
35. MUDADAMA : Hla dalah, saiki aku ngerti, dadi kang sinebut Isywara iku sak jatine Pangeran Kang Maha Kuwasa, kang tembung Arab : Allah. Hla Purusha mau tembunge Arab apa, lan apane Isywara ?
Karo dene maneh, kang uga ngagen tembung Ikheid lan Absolute Ik, hla iku apa ora pada tegese karo tembung Ingsun kang tak aturake mau (Bab I no,26,27) ?
35. WREDATAMA : Wah, wah, pitakonmu teka tirik-tirik, tur angel. Iya ta anggere ora kawohan sentiment bae !
Coba pikiren : upama tembung Purusha iku tak salini X, sarta tembung Isywara iku tak salini Y, rak iya ora ngowahake apa-apa, jer tembung-tembung utawa jeneng-jeneng iku kabeh,mung yasane si manungsa, ta ? Yen genah ora ngowahake apa-apa, pancena, Arab utawa dudu Arab iku ora perlu dadi soal.
Purusha lan Isywara iku tembung Sanskrit anggonku migunakake iku mung tak nggo tetenger bae, kaya dene X lan Y iku mau, supaya ora cawuh. Sebab yen migunkake tembung Arab, bok menawa agawe kisruhe penampamu, amarga Isywara iku ana ing Qur'an sinebut Allah, hla Purusha iku ana ing Qur'an uga sinebut Allah.
Coba tha wacanen kang teliti, banjur rasakna nganggo pikiran kang wening, kayata : kang mertelake Iblis iku satruning Allah, hla iku rak terang Allah-Purusha, dudu Allah-Isywara.
Sebab kakekate Isywara iku ra kagungan satru ora barang, jer kabeh-kabeh iku titahe Isywara piyambak. Iya apa ora ?
Hla yen Iblis ditembungake satruning Purusha iku : mula dasar nyata. Jer uwong kang manut panuntuning Iblis, tan kena ora, mesti ora kenal lan ora tunduk marang Purusha, iya dat Kang Maha Suci iku.
Dene Purusha iku ora liya yaiku ………….. wewayangane Isywara. Poma-poma kowe aja salah paham : "wewayangan" mono dudu cuwilan utawa plitikan, hlo !
Pangerten kang mentas tak kandakake iki mau, dek jaman wingi-wingi digawe wadi banget. Yen diwedarake sarana tulisan, tembunge diubeng-ubeng, ora diblakake. Yen anggone medarke sarana lisan, kudu tuk-tuk gatuk du batuk, tur mung cekak bae utawa dapur perlambang.
Iya pangerten iki mau sak jati-jatining maksude lapal laailaha illaallah muhammadur rosuulullah (ora ana Pangeran kejaba Gusti Allah, Nabi Muhamad saw. iku utusane Gusti Allah). Yen lapel mau diwuwuhi asyhadu anna (aku anakseni satuhune), aran kalimah syahadat (= ucap-ucapan pasaksen), iya iku rukuning Islam kang "terdahulu dan terutama"
Anggone digawe wadi banget iku, kaya kang wis tak kandakake mau (Bab I no.26) jer pancen gawat keliwat-liwat. Awit saka kliruning penampa, bisa uga banjur ngaku ……………. Allah. Banjur ora perduli batal karam, lan nacad pernataning agama. Sebab pengirane "dosa" iku ora ana, anggere wis mati iya uwis "bar" mesti bali menyang asale.
Nanging kang ora liru panampae, amesti wuwuh bekti marang Pangeran, tumindake dadi wirangi (wira'i = kikrik, ora gumampang), asih marang sepada-pada, rumangsa yen aku-kowe-deweke iku satemene ……….. siji. Sebab wis yaqin ing ndalem iman lan iktikade, yen Allah iku pranyata cedak luwih dening cedak, nanging ora gepokan, lan yaqin yen Allah iku pranyata nguningani saoba-osiking kawulane.
Anadene anggonku migunakake tembung Ikheid lan Absolute Ik iku, perl


tansah kanggenan 4 afngal, inggih punika : 1. Arip, timbanganing melek 2. Luwe, timbangane tuwuk, 3. Ngelak, timbanganing ayem, 4. Sahwat, timbanganing lerem, punika sami afngaling napsu sadaya.
Ingkang kaping kalih, sipating ngagesang punika kadunungan sekawan afngal inggih punika : 1. Sereng, timbanganing sareh, 2. Supe timbanganing emut, 3. Bingung, timbanganing lana, 4. Pangling, timbanganing waspada, punika sami afngaling suksma sadaya.
Ingkang kaping tiga sipating ngagesangpunika terkadang kasandhangan sekawan afngal inggih punika : 1. Uwas, timbanganing santosa. 2. Susah, timbanganing bingah. 3. Sakit, timbanganing saras. 4. Bilai timbanganing harja, punika sami afngaling rahsa sadaya.
Menggah liripun babasan 3 pangkat kasebut ing nginggil, punikasaestunipun inggih saking kodratiradating dat kita sadaya sampun was sumelanging nggalih.
Dene pambabaring gesang kita ingkang mawi pepangkatan dumunung ing dalem 7 kahananwau menawi kagerba papangkatipunpunika among dumunung ing ndalem 3 kahanan inggih minangka warangkaning dat, dados wahananing sipat , asma lan afngal kita sadaya, kapratelakaken kados ing ngandhap punika :
1. Roh dipun wastani atma, dados kahananing gesang, anglimputi ing ndalem sarirakita, mengku jamaning ngakerat
2. Malaikat, dipun wastani pramana, dados kahananing gesang angreksa indak lumungsuripuning dalem sarira kita , amengku jamaning alam supena.
3. Setan nanging dede iblislanat inggih punika napsu dipun wastani hawa, dados kahananing gesang anyolahaken karkatipun ing dalem sarira kita, amengku jamaning alam donya.
Menggah santosaning pangesti kayektosan ingkang dados tandhanipun, punika manawi pinupus salebeting nggalih sarwi manekung anungku puja samandi pineleng manegesing karsa.
Adat ingkang sampun kalampahan bilih katarima, lajeng wonten mangunah dhateng kabekta ing utusan medal saking sarira kita kang Amahmulya , amawa tandha katingal saking pranamaning netra, karaos ing ndalem rahsa, ing ngriku ingkang cinipta dados, ingkang sinedya wonten, ingkang kinarsa dhateng, inggih saking parmaning kang mahakwasa.
Ing samangke mratelakaken urut-urutanipun wahananing dat ingkang sampun kasebut ing ngajeng wau sadaya, inggih punika :
I. Kayu, tegesipun gesang, dipun wastani kayun, tegesiupun panggesangan, dipun wastani malih kayat, tegesipun anggesangi, dipun wastani malih kayu dhaim, tegesipun gesang kang tetep. Ananging sajatosipun inggih naming satunggal kayu punika . Makaten ugi sasaminipun ingkang nama dhaim, sipat dhaim, iman dhaim, saat dhaim, punika wau sadaya sami dumunung ing ndalem kayu dhai m sadaya, tegesipun tetep wonten kahananing gesang kita pribadi.
II. Nur, tegesipun cahya, punika sajatosipun inggih naming satunggal, ananging dipun nameni 5 pensebutan, inggih punika : 1. Nuriyat, tegesipun cahya samar, warninipun cemeng. 2. Nurani, tegesipun cahya nelahi, inggih punika chaya keeping kalih, warninipun jenar. 4. Nurbuat, tegesipun cahya kang sentosa, warninipun ijem . 5. Nurmohammad, tegesipun cahya kang pinuji, warninipun pethak. Menggah gerbanipun sadaya punika kasebut nama Norollah, tegesipun cahyaning Allah.
III. Sir, tegesipun rahsa, punika sajatosipun inggih naming satunggal, ananging dipun wastani dados 6 pasebutan, inggih punika : 1. Sir Iptadi, tegesipun rahsapurba. Inggih punika dados wahyaning hasmaranala. 2. Sirkabari, tegesipun rahsa wisesa, dados wahyaning asmaratura. 3. Sirkamali, tegesipun rahsa sampurna. Dados wahyaning asmaraturidha. 4. Sirngaji, tegesipun rahsa mulya, dados wahyaning asmaraturidha. 5. Sirkakiki tegesipun rahsa sejati, dados wahyaning hasmaratantra . 6. Sirwahdi, tegesipun rahsa tunggal , dipun nameni sirgibi, tegesipun rahsa gaib, dados wahyaning hasmaratantra gama, menggah garbanipun sadaya punika kasebut nama sirurllah.
IV. Roh tegesipun nyawa utawi suksma punika sejatosipun inggih nanmung setunggal , nanging lajeng dipun wastani dados 7 pasebutaninggih punika :. 1. Roh jasmani tegesipun nyawaning jasad, inggih punika wewayanganing nyawa ingkang ngagesangaken anggotaning badan, dipun ngibarataken roh hewani, tegesipun kaupamekaken nyawa ingkang anggesangi satokewan. 2. Roh nabadi, tegesipun nyawaning tumuwuh, inggih punika wewayanganing nyawa ingkang anuwuhaken wulu kuku sapa nunggilanipun, tumanen dados gesanging budi. 3. Roh napsani, tegesipun nyawaning napsu, inggih punika wawayanganing nyawa ingkang anggesangaken hawaning napsu, 4. Roh rokani, tegesipun nyawaning suksma , inggih punika wewayanganing nyawa ingkang ngagesangaken warnaning suksma. 5. Roh rohmani, tegesipun nyawaning sipat murah dipun wastani roh rabani tegesipun nyawaning pangeran inggih punika wewayanganing nyawa ingkang ngagesangaken kahananing rahsa. 6. Roh nurani, tegesipun nyawane cahya, inggih punika wewayanganing nyawa ingkang ngagesangaken wahananing cahya. 7. Roh ilapi tegesipun sasandhanging nyawa kang awening , dipun wastani roh kudus, tegesipun nyawa kang asuci, inggih punika wewayanganing nyawa ingkang anggesangaken ananing atma, menggah gerbanipun sadaya punika kasebut nama rohullah tegesipun nyawaning allah
Wiwijanganing roh kasebut nginggil, rujukipun kaliyan dawuh dalem Kanjeng sinuwun Sultan Agung dateng Kyai Pangulu Ahmad Kategan, mekaten pangandika dalem.
Sejatine roh iku sawiji, minangka kahananing rahsa, binasakake nyawa, utawi jiwa kasebut aran suksma prabedane pada mawa tandha sowing-sowang, yaiku : 1. Tandhaning roh iku anganakake getih , 2. Tandhaning nyawa anganakake keketeg, 3. Tandaning jiwa angan


text:
nama miturut mapanipun papan inggih menika nama benda ingkang namanipun saking mapanipun benda menika.
Tegesipun nama depok menika sami kaliyan nama dhusun wisata menika manggen inggih menika dhusun depok. Adhedhasar narasumber Bapak Supardimarsito "Pantai depok iku mapan ning depok, depok kuwi saka tembung dopok, artine ora alihan nangndi-nangdi, ning kene wae ora pindah". Dados tegesipun nama pantai depok inggih menika papan papan ingkang boten bakal pindah wonten pundi-pundi, ajeg kemawon wonten mriku, lajeng dipunwastani depok.
3. Panemu utawi Pandamel
Dhasar paring nama ingkang caranipun paring nama papan wisata saking panemu utawa pandamel wisata menika.
a. Pantai Patihan
Dhasaripun paring nama pantai patehan inggih menika pamemu utawi ingkang damel wisata pantai patehan menika. Wisata pantai patehan menika saking cikal bakal Patih Rojoniti menika manggen. Saengga wisata pantai patehan menika dipunparingi nama patehan kangge ngurmati tiyang ingkang sampun nemu nama wisata menika. Andharan menika jumbuh kaliyan teori miturut Chaer (2013; 47) dhasaripun paring nama miturut panemu utawi ingkang damel inggih menika nama benda ingkang namanipun adhedhasar saking nama tiyang utawi pabrik ingkang damel utawi nama saking prastawa utawi sejarah.
Tegesipun nama pantai patehan menika dipunpundhut saking nama tiyang ingkang sampun dados cikal bakal wisata menika inggih menika Patih Rojoniti. Adhedhasar kamus tembung patih kn: 1 priyagung kang nindakake paprentahaning negara; 2 ar. pangkat sangisoring bupati (Purwadarminto, 1939:476) saha patih (jabatan) patih; perdana menteri; orang kepercayaan/andalan (Mardiwarsito, 1981: 413). Dados tegesipun wisata patehan adhedhasar kamus inggih menika papan ingkang kangge manggen patih. Bab menika sami kaliyan andharan narasumber Bapak Sadiyo ingkang ngandharaken "jaman mbiyen papan iki kanggo leren Patih Onggowongso, nah dadi manggon nang kene jenenge ganti Patih Rojoniti, saiki jeneng Rojoniti uwes kanggo jeneng kelurahan karo SD" inggih menika morfem ikat (-an) nuduhaken papan. Dados tegesipun nama wisata patehan adhedhasar kamus jumbuh kaliyan tegesipun nama wisata patehan andharan narasumber Bapak Sadiyo.
b. Pasar Seni Gabusan
Dhasaripun paring nama pasar seni gabusan inggih menika panemu amargi wisata pasar seni gabusan menika papan cikal bakal Kyai Gabus. Andharan menika jumbuh kaliyan teori miturut Chaer (2013; 47) dhasaripun paring nama miturut panemu utawi ingkang damel inggih menika nama benda ingkang namanipun adhedhasar saking nama tiyang utawi pabrik ingkang damel utawi nama saking prastawa utawi sejarah.
Tegesipun nama gabusan menika dipundhut saking titikanipun wisata menika. Adhedhasar narasumber Bapak Wiwit Dananto "dijenengi gabusan soale jaman rumiyin papan iki dinggo papan gesang utawi cikal bakal saka Kyai Gabus saha Nyai Gabus, mula jenenge Gabusan, kaya dhusune uga dhusun Gabusan". Tembung gabus nuduhaken nama tiyang inggih menika Kyai Gabus kaliyan Nyai Gabus saha morfem ikat (-an) nuduhaken papan dados gabusan inggih menika papan gesangipun Kyai Gabus kaliyan Nyai Gabus, mila dipunparingi nama gabusan.
4. Kemiripan
Dhasar paring nama ingkang caranipun paring nama papan wisata saking kemiripan wisata menika.
a. Goa Gajah
Dhasaripun paring nama wisata goa gajah inggih menika kemiripan amargi wisata goa gajah menika papanipun wonten watu awujud kewan gajah. Andharan menika jumbuh kaliyan teori miturut Chaer (2013: 50) dhasar paring nama miturut kemiripan inggih menika nama benda ingkang namanipun dipundamel miturut sipat utawi ciri-ciri makna ingkang sami kaliyan benda menika.
Tegesipun nama wisata goa gajah menika sami kaliyan sipat utawi ciri-ciri wisata menika. Adhedhasar kamus tembung gajah n. liman k 1 ar. kewan mawa tlate sarta gadhing (Purwadarminto, 1939: 126). Dados tegesipun wisata goa gajah adhedhasar kamus inggih menika papan ingkang wonten watu mirip gajah. Bab menika sami kaliyan andharan narasumber Bapak Poniman ingkang ngandharaken "goa gajah kuwi mergane ning jero goa ana watu sing persis karo ndas gajah, mula dijenengi goa gajah". Tegesipun nama wisata goa gajah adhedhasar kamus jumbuh kaliyan tegesipun nama wisata goa gajah andharanipun narasumber Bapak Poniman.
b. Air Terjun Watu Lawang
Dhasaripun paring nama wisata air terjun watu lawang inggih menika kemiripan amargi wisata air terjun watu lawang menika wonten watu ageng kados pintu. Andharan menika jumbuh kaliyan teori miturut Chaer (2013: 50) dhasar paring nama miturut kemiripan inggih menika nama benda ingkang namanipun dipundamel miturut sipat utawi ciri-ciri makna ingkang sami kaliyan benda menika.
Tegesipun nama wisata air terjun watu lawang menika sami kaliyan sipat utawi ciri-ciri wisata menika. Adhedhasar kamus tembung watu n. sela k. barang atos kedadean saka panjendheling wlahar lsp; (Purwadarminto, 1939: 658), lawang n. konten k: butulaning omah (senthong lsp.) sing dianggo mlebu-metu (Purwadarminto, 1939: 263), watu batu (Mardiwarsito, 1981: 668) saha lawang pintu (Mardiwarsito, 1981: 313). Dados tegesipun wisata watu lawang adhedhasar kamus inggih menika papan ingkang wonten watu awujud kados lawang utawi pintu. Bab menika sami kaliyan andharan narasumber Bapak Sugiyanto ingkang ngandharaken "watu lawang menika wonten watu ageng kados pintu kangge komunikasi antawisipun dhusun Mangunan kaliyan Kedungmiri". Tegesipun nama wisata watu lawang adhedhasar kamus jumbuh kaliyan tegesipun nama wisata watu lawang andharan narasumber Bapak Sugiyanto.
5. Pemendhekan
Dhasar paring nama ingkang caranipun paring nama papan wisata saking pemendekan wisata menika.
a. Grojogan Lembah Pokoh utawi Lep


text:
uk kutut werna² ;
1. Lombok jemprit sing wis abang - sing cilik bae, kira² bisa kolu - diulig² ake ing lengau klentik, njur dilolohake.
2. Dhangkel teki diirisí cilik², - wetara sa-gabah² dilolohake. Bisa uga dhangkel teki sawise dikumbah resik, didheplok lembut, nuli dipe. Yen wis garing dirumati. Samangsa perlu, djamokake.
3. Jae, bawang putih, atine kencur, mrica trasi abang, go-dhong pare lung, dicampuri uyah, dipipis lembut, njur diglintiri cilik², diepe garing ; kanggo tandhon.
4 Ispne,
Manuk yen awake waras ngadat gelis gelem muni
Wong tuwa² kajaba seneng marang ingon² kaya kasebut ing dhuwur, nduweni maneh kasenengan kang asipat botohan. Jen jagong botohane : belit, thothit, siki, jembrek lsp. Ana sing slikuran, setoteran, homber, pehi Tumrap wong wedok: thothit, kowah (gonggong).
Tumrap wong lanang ana uga sing pada seneng adu jago. Mungguh jago adon iku titikane mengkene :
Yen disawang tlegere - mengeluruh - ketok bagus, bagus lan njenggureng. Awak kengkeng, rosa. Nek mlaku sajak gemaib, ning minyik² ketok trincing. Mungguh wijange mengkene :
a. Cucuk bakuh, garing kaya sepet aking ; ora gampang / angel diangapake.
b. Pakulitane rai alus
c. Mripat kinclong, bening kaya kaca Pikolche : yen tarung olahe kesit, pinter endha,
d. Cengger gedhe (kandhel), memes Luwi becik maneh yen mrastil
e. Sirah gedhe, ning ya saimbang sirah cilik, ngadat ciliken aten. Ora kuwat lara
f. Gulu saimbang karo bagean liyane Janggele (balung gulu) cendhak².
g. Swiwi landhung akuwung.
h. Buntut kempel. Sokur bage nguceng mati.
i Brutu gedhe, rada longgar saka badan, ora kraket.
j Supit kaku lan keket.
k Pupu gepeng (nyuthang gangsir).
l Cakar garing, atos-tekan driji.
m Driji dawa², merit Pengapite penunggul megar metu.
n Katel tipis/trepes Pikolehe; trincing.
Jago iku (= warnane wulu) werna². Ana sing abang. Abang tuwa, abang semu ireng. Ana sing ireng, putih, lurik, klawu wido lsp,
Ing lingkungane botoh² jago ana istilah "ules mapan". Sing jeneng ules mapan mono wulu ing dhadha bleg ireng Wulu bagean liya upamane abang, ning wulu ing dhadha bleg ireng jeneng: ulese mapan². Ules mapan bisa nyumbang kebagusan, lan nduweni watak tanggon. Mula ya dadi pilihan. Jago abang yen cakare putih, aran abang-srana Mustikaning abang srana iku, yen, cenggere wilah, jalu canthel buntut mubal (putih). Adat nduweni kaluwihan. Ning arang anane.
Jago abang sing cakare kuning, aran wiring kuning. Yen cakare ireng arane: wiring galih.
Jago wiring kuning, yen ing ngisor jalu bagian ngarep (gares) ana sisike kemroyok, diarani: brongsong-tanjung-karang
Jago klawu yen sikile (cakar) ireng aran; klawu ketek. Miturut golek ing tlatah Boyolali, ing desa Filangdhoyong, yen metoni jago klawu kethek, kuwat dipayungi. Lire menangan banget. Kaya dene jago kedhanyangan utawa kejiman, Nganti ing biyen goteke akeh Pangeran² kang ngupaya mrana. Ning ya arang banget metoni (anane).
Jago klawu kethek yen jenthike sisike pecah diarani: pandhita pasang walat.
Kaya mengkono werna² banget arane jago, sing kagawa sa-ka ules lan kaanane perangane badane.
TETUNGGANGAN LAN DALAN.
Wektu samana wis ana sepur. Dene dununge stasiun ana ing: Purwosari, Balapan lan Jebres. Lakune trem kang lumebu kutha Sala saka Purwosari menyang Jebres metu ril kanthi digered ing jaran teji, 2 ( loro ) dikusiri. Kusire karo nyendhali gentha, kang muni; neng - neng - neng.
Ing Gladhag ngarep Beteng ana haltene trem Pager lan payone saka seng. Lakune trem saka Gladhag liwat kreteg kali Pepe. Pasar gedhe Warung pelem mengalor tekan setasiun Jebres. Pamasange ril turut ing pinggir ratan gede iring wetan. Trem kang mangetan menyang Sangkrah durung ana.
Kreta andhong durung akeh. Sajrone kutha Sala kang ngingu reta andhong kira² mung ana patang panggonan. Kang karetung akeh reta jarane kanggo andhong ya iku kagungane Bandara Raden Mas Harya Dipaningrat (nDara Kembar). Tilas daleme ing wetane prapatan pasar Gemblegan, kidul dalan marep ngalor, ing sangarepe S.D. Kristen.
Uga ana kreta kang mung kanggo sedhiyan pundutan saka Kraton, karan kreta daleman. Sing ngingu Mas Ngabei Manguncarma, daleme ing Nonongan.
Kusir kerta andhong - kanggo umum - penganggone ; kathok clana, klambi potong mangkok putih saka mori. Gulon lan lengene kaprenah ing ugel² dibleg jingga abang, ambane watara 3 cn.
Ana maneh kreta duweka Hotel Slier. Dhek samana ora ana hotel liyane, kajaba Hotel Slier Iki mung kanggo methuk dhayoh menyang setasiun Balapan, sing arep nginep / mondok ing Hotel Slier.
Kusir kreta daleman lan kreta hotel Slier, penganggone : clana putih klambi toro (sayak) warna biru nom lorek putih sasada. Topi bunder saka pring, diplitur. Kusir kreta para/kreta padinan ing Kraton, penganggone : clana putih, klambi toro abang saka kurasi Iket wulung, topi pring diplitur.
Kang kagungan titihan kreta kajaba kraton, Kangjeng Gusti Mangkunagaran Tn. Residen. Pepatih Dalem kretane biolet kust. Kangjeng Pangeran, para Bupati, santana Dalem Riya, Mayor, Bupati anom (Kliwon), kretane biolet utawa siyas. Jaran kanggo narik jaran teji, jaran poni-turunan teji.
Antarane Grogol tumekane Bacem tetunggangane chokar utawa cemumuk. Kagered ing jaran siji. Nanging ya oro akeh cacahe. Malah racak manawa ana wong kang lelungen adoh, tunggangane nyewa grobag sapi. Anggone lungan kang mesti sabrayate kaya wong alih²an. NgGawa klasa bantal, piranti olah² lan bahan pangan kanggo ing dalan.
Cacahe wong lungan kang lumaku ing dalan² pating klecir kena dietung. Papan kang kapetung reja, wiwit


Legenda / Dongeng Mlangi | Bahasa Jawa
Legenda / Dongeng Mlangi | Bahasa Jawa – Zaman dhisik ing dhesa Pejambon, akeh banget padunung sing asale saka negeri Cina. Rata-rata padunung asli saka Pejambonne dhewe malah padha nyambut gawe dadi kacunge wong-wong Cina kanggo nguripi kaluwargane.
Sanajan wong Cina kuwi sugih-sugih, nanging yen soal bandha pelite ora umum. Kacung-kacunge wae mung dikei upah sing cukup kanggo mangan tok. Kahanan kaya ngene dadiake padunung-padunung asli Pejambon uripe ora mulya lan sarwa kurang. Nanging Padunung asli saka Pejambon kuwi uripe guyup, rukun lan seneng tulung-tinulung, bedha karo wong-wong Cina sing senenge urip dhewe-dhewe ora mikirake kahanane wong liya.
Dhesa Pejambon zaman semana kondhang banget, amarga akeh dipanggoni karo wong Cina sing sugih-sugih. Marga kuwi, ning Pejambon kerep banget ditekani karo wong ngemis sing asale saka ngendhi wae.
Ing salah sawijining dina, ana wong ngemis teka ning Pejambon, nanging wong ngemis sing siji iki beda karo wong ngemis liyane. Wong kuwi tuwa, kuru, rambute dhawa putih, dhuweni jenggot lan gawa teken. Panganggone sarwa putih lan suwek-suwek.
Tekane wong ngemis kuwi ora disenengi deneng padunung Pejambon, apa maneh karo wong-wong Cina. Ora diwenehi dhuwit utawa panganan, nanging pengemis kuwi malah dielek-elek dening padununge Pejambon. Sanajan enthok kelakuan kaya ngono, wong ngemis kuwi tetep mlaku ngubengi omah-omah ing Pejambon kanggo golek dhuwit, nanging upayane kuwi ora ana kasile babar blas. Wes setengah dhina wong ngemis kuwi ngubengi dhesa, nanging ora ana siji-sijiya wong sing ngekei sedekah.
Ana ing tengah dalan, wong ngemis ketemu karo salah sijining padunung asli saka dhesa Pejambon sing jenenge Jafar. Jafar kuwi wong sing ora dhuwe apa-apa, nanging amal ibadahe kuat banget lan seneng nulung wong liya. Sanajan uripe Jafar sarwa kurang, nanging weruh wong ngemis kuwi, Jafar Jafar banjur ngrogoh sak kanggo jupuk dhuwit. Banjur dhuwit ewon lembaran kuwi diwenehake marang wong ngemis.
Sakwise dhuwite diwenehake, banjur Jafar lunga. Iseh telung jangkah, wong ngemis mau ngundang jenenge dheweke. Jafar kaget banget amarga wong ngemis kuwi ngerti jenenge dheweke. Jafar takon asal-usule pengemis kuwi, nanging pitakone kuwi ora diwangsuli, pengemis kuwi malahan menehi pituduh marang Jafar. Pituduh kuwi isine yaiku yen telung dhina maneh ing dhesa Pejambon iki bakalan arep ana udan gedhe banget sing bisa ngakibatke banjir bandhang. Jafar uga diwenehi saran, yen mengko pas ana banjir dheweke dikon numpak lesung mlaku ing arah kidhul kanggo nyelametake awake. Ora mung kuwi, Jafar uga diwenehi ali-ali dening wong ngemis mau, Gunane ali-ali kuwi yaiku kanggo ngadhepi bebayan sing bakal diadhepi sesok yen pas kadadean banjir. Nanging pesene wong ngemis mau yaiku ali-ali kuwi yen arep ning kakus dikon nyopot. Durung nganthi Jafar nyauri, wong ngemis kuwi teka-teka ilang mboh neng endhi.
Ngerti dhesane arep kena musibah, jafar ngumumake marang marang wong kampung ngengingi bab banjir mau. Nanging ora ana wong siji-siji ya sing percaya karo omongane Jafar. Apa maneh Pejambon kuwi panggonane ing gunung, dadi ora mlebu akal yen Pejambon bakal kena banjir.
Rong dhina sabanjure teka. Kadadean banjir kuwi uga teka. Awit isuk udhan gedhe banget dibarengi karo suwara geledhek kang nyamber-nyamber. Akeh omah-omh lan wit-witan padha ambruk kena angin sing gedhe tenan. Wong-wong sing padha ora percaya karo omongane Jafar padha bingung golek pitulung, nanging merga banjire dhuwur tenan, wong-wong mau padha ora bisa nyelametake awake. Siji-sijine wong sing slamet yaiku Jafar. Ana ing tengah-tengahing banjir, Jafar numpaki lesung mlaku ing arah kidhul. Nanging lesunge teka-teka ditabrak karo baya putih. Krasa nyawane keancem, Jafar banjur gelut karo baya putih kuwi. Pas baya kuwi gentian arep nyerang, Jafar kelingan karo omongane wong ngemis dhisik ngengingi ali-ali. Ora kesuwen banjur ali-aline ditokake lan diadhepake marang baya kuwi. Saka ali-ali kuwi ngetokake cahya. Baya mau banjur ilang. Gandheng lesunge wes dirusak marang baya, Jafar banjur nglangi sakuate tenagane tumuju daratan sing ora patia adoh. Akhire Jafar tekan daratan kanthi selamet.
Ning daratan kono, jebul ora ana padununge. Suwe netep ning kono dhewean, akhire Jafar nikah karo wong jaba daerah. Nanging sanajan wes duwe anak barang Jafar lan kaluwargane tetep netep ning kampung kono. Gandheng kampung kuwi urong ana jenenge, mangka karo Jafar kampung kuwi dijenengake kampung "Mlangi". Dijenegake Mlangi karo Jafar marga dhisik tumujune Jafar tekan kono kanthi cara nglangi kanggo nyelametake awake. Saiki Mlangi wes dadi kampung sing wes kebak padununge. Malahan saiki ing Mlangi ana kuburan sing jenenge kuburan larangan sing ora enthok dikunjungi karo wong-wong. Konon jarene kuburan kuwi yaiku kuburane Jafar.
Oleh: Nur Eka Sari '05


kta mring pêndhapi | kawarnaa sang rêtna yu | dangu gènira adang | wus têlas dènnya ngratêngi | gya tinumplak dangdangane maksih wêtah ||
64. gènnya adang kamanungsan | kang pari sawuli maksih | sang dyah jêntung[2] sajroning tyas | nuli têtanya mring laki | dhuh kangmas salah kapti | ki agêng mangsuli wuwus | lah
--- 209 ---
yayi ingsun ora | sang rêtna ngling èsmu runtik | wus dilalah tan gugu ujar wanodya ||
65. lah mangke dika karyaa | lêsung kangge nutu pari | jêr punika karsa dika | nglirwakkên ujaring èstri | nglampahi nutu pari | sang dèwi langkung kaswayun | wus lami pari têlas | sangsaya susah kang galih | mung kang raka tinutuh jroning wardaya ||
66. lamine datan winarna | gènnya adang cara janmi | sakalangkung borosira | labête susah kang galih | ênting kang bêras pari | dumugi pusêring lumbung | tumpukan pari têlas | rasukan nuli kapanggih | gya ingagêm rasukan ôntrakusuma ||
67. langkung ngungun sang kusuma | lir winungu ingkang runtik | tan èngêt marang kang putra | kang ketang cidraning laki | tan gugu ujar èstri | katitik ing dhusthanipun | mukir nyêlêr rasukan | mila sang dyah langkung runtik | mit ing laki sarwi ngaras ingkang putra ||
68. ramakne bèng akaria | kang bisa amomong siwi | mangke kula lilanana | jêr dika sampun pinasthi | kramantuk widadari | ora cara mulanipun | arêmên karya wirang | sagung basa dipun tampik | wus pinasthi andika pisah lan kula ||
69. kang raka alon ngandika | apuranên ingsun [ing...]
--- 210 ---
[...sun] yayi | elinga mring putranira | sira tilar priye mami | tan bisa momong siwi | kang garwa cinandhak luput | sang dyah mêsat ngambara | ingkang raka kari nangis | kawlasarsa sêsambat kadi wanodya ||
70. dhuh-dhuh anggèr mirah ingwang | kaya apa polah mami | wong lanang arowang bocah | ora bisa dèn tangisi | sapa ingkang nusoni | bayi lagya pitung santun | gawanên putranira | dimèn dawa ingkang urip | yèn wus agêng ingsun gênti kang momonga ||
71. mojar Dèwi Nawangwulan | lamun nangis ingkang siwi | gawèkêna pêpagungan[3] | dipun unggahêna nuli | ngobonga mênyan putih | lawan mêrang kêtan wulung | kutugêna nèng ngandhap | amasthi ingsun dhatêngi | sang rêtnayu sampun botên katingalan ||
72. kondur marang ing kayangan | kapanggih gung widadari | sang rêtna nuli tinulak | tan kêna wor widadari | dene sampun sêsiwi | lawan janma wadhakipun | dadya ananggung aras | merang yèn wangsula malih | mandhêg têngah sang rêtna mijil kang waspa ||
2. Mijil
1. tan winarna wau kang tilar sih | nênggih sang lir sinom | Nawangsasi kang tilar putrane | dipun êmong kang rama pribadi | langkung kawlasasih | Ki
--- 211 ---
Agêng ing Tarub ||
2. sangêt dènnya sungkawa kang galih | dene putra wadon | maksih rare tinilar ibune | mring kayanganira widadari | mila gung prihatin | datan wignya nusul ||
3. nanging ana ecane sathithik | ki agêng ing batos | duk murcane kang garwa wêlinge | lamun nangis kang putra puniki | dèn unggahna nuli | nèng panggunganipun ||
4. kyai agêng sêmana wus kardi | pêpanggungan agrong | sabên-sabên anangis putrane | ingunggahkên mring panggungannèki | kutug mênyan amrik | kumêlun mring luhur ||
5. trus ngawiyat kang gônda dupa mrik | sêmana sang sinom | lamun mambêt inggih ing gandane | gya tumurun mring panggungannèki | nusoni kang siwi | yèn wus tuwuk wangsul ||
6. yèn wus mênêng putra dènnya nangis | ki agêng agupoh | ingkang putra ingambil ge-age | ingudhunkên sing panggungannèki | langkung sukèng galih | Ki Agêng ing Tarub ||
7. duk samana wau ta sang putri | wus tan winiraos | sampun agêng ing Tarub putrane | ingkang rama saklangkung dènnya sih | dene putra putri | tinilar mring ibu ||
8. warnanira lan ibu tan kalih | tuhu ayu kaot | lindri-lindri
--- 212 ---
liyêp pasêmone | cahya sawang purnamaning sasi | langkung yu linuwih | dadi panjang kidung ||
9. yèn cinôndra warna sang sukèksi | kalanturing criyos | yayah golèk kancana rarase | sajagad rat tan ana kang sami | ngupaya sawarsi | tangèh lamun pangguh ||
10. dêdêg sêdhêng pidêgsa mantêsi | pamulu yèn tinon | lir kancana sinangling isthane | maya-maya sumunar blêrêngi | têmpur lan mancuring | ujwala ngênguwung ||
11. rema mêmak ngendrawila wilis | kang sinom angrompyo | ngudhup turi dyah athi-athine | larapannya anyela cêndhani | imba jait kadi | sapisan kang tèngsu ||
12. netra liyêp balut èsmu lindri | tuhu yèn kinaot | idêpira manêngèng wiyate | grana rungih lungit milangêni | tanpa gantèn nanging | wus brit lathinipun ||
13. yèn ngandika grathul èsmu manis | duk kengis kang waos | karya tratap pra mulat gêbyare | pangarasan andurèn sajiring | alus mêmêt ramping | uwang nyangkal putung ||
14. lunging gadhung èstu lamun mirip | lungaya sang sinom | naraju mas karo midhangane | lir gandhewa pinênthang astèki | driji mucuking ri | akarya wulangun ||
--- 213 ---
15. jaja wijang linut bayu wilis | maya-maya tinon | wonga-wonga gumêbyar sorote | kang prêmbayun mungale watawis | yayah cêngkir gadhing | babar awor santun ||
16. madyanira mêngkik amantêsi | yèn tindak sang sinom | gadrug-gadrug gêndrèh kaduk sarèh | gêtêr goyang prêmbayunnya kalih | wêntisnya duk kengis | tumlorong wèh gandrung ||
17. sang dyah rara sinigêg kang kawi | tan têlas kacriyos | yèn pinanjang tan cêkap papane | anêlaskên karêtas lan mang


text:
oehan kang wohe ditoetoe dadi beras (Poerwadarminta, 1939:472).
➢ Dandan pari nggadhahi teges bilih pantun sampun tata-tata badhe meteng. | Gagasan/ Ide ketingal saking kapitadosanipun masarakat bilih dandan pari mrantdhakaken taneman pantun nembe tata-tata badhe ngad bilih menawi badhe ngandhut bakal wiji. Dipunjumbahaken kaliyan tiyang gesang menawi badhe nindakaken salah sawijining perkawis kedah tata-tata rumiyin. |
| 10. | Rujakan | | √ | | Rujakan → rujak + -an
Rujak = kn: omben-omben oet. Panganan sing digawe woh-wohan mentah lsp. (Poerwadarminta, 1939: 631)
➢ Tradhisi rujakan inggih menika tradhisi ingkang dipuntindakaken | Aktivitas, bab menika saged katingal saking kegiyatanipun. Nalika pantun sampun mbledug among tani damel rujak ingkang samangke dipunaturaken wonten ing sabin. Rujakan ingkang dipundamel inggih menika saking woh-wohan ingkang |
| No | Kategori | Terjemahan | Gagasan / ide |
|----|----------|------------|--------------|
| 12 | Taningan papat | Taningan → taning + an
Taning = kn: diperang-perang
pepoenthukan tmr. sega, kembang lsp. (Poerwadarminta, 1939: 590)
Papat = n. sakawan k: wilangan 4 (Poerwadarminta, 1939: 471).
➢ Rujak ingkang dipunbungkus ron pisang ingkang cacahipun sekawan dipunjumbuhaken kaliyan pojokanipun sabin ingkang cacahipun sekawan. | Gagasan / ide. Rujak ingkang dipunbungkus ron pisang ingkang cacahipun sekawan dipunjumbuhaken kaliyan pojokanipun sabin ingkang cacahipun sekawan. Ancasipun wonten taningan sekawan kala wau dipuntujokaken kangge mageri sabin sakubengipun, supados taneman pantunipun boten saged katerak hama. |
| 13 | Gantal | Gantal = kn: lintingan soeroeh dinggo sadjen oet. sarat panganten (Poerwadarminta, 1939: 131).
➢ Lintingan suruh ingkang nemu rose, dipuntaleni kaliyan lawe | Dipunlajengaken bilih nalika dedonga nyuwun marang Gusti Allah menika kedah saged saking krenteging manah saha suci. Wontenipun gantal ancasipun dening Warga masarakat ing |
| No. | Word | | | | | |
|-----|------|---|---|---|---|---|
| 15. | Parem tahun | | | √ | Parem tahun → parem + tahun
Parem = kn: bebakan beras kentjoer lsp dinggo mblojo awak
(Poerwadarminta, 1939: 472).
Taun = kn: mangsa sing soewene 12 sasi (Poerwadarminta, 1939: 592)
➢ Parutan kunir ingkang ginanipun kangge opahipun Mbok Sri ingkang bibar nglairaken gabah.
Parem tahun samangke saged damel cahyanipun Dewi Sri katon ayu resik kuning kados kuningipun kunir. Kajawi menika saged dipunginakaken kangge bobokan usada nalika badanipun ketaton. | Benda/ Barang ketingal parem ugi dipunginakaken kangge usada dening masarakat Desa kedungsmono. Ingkang sepisan usada kangge wanita ingkang bibar nglairaken. Masarakat ingkang gesang wonten ing Kedungsono ngginakaken parem utawi bebagan kunir kangge pilis.lajeng sanesipun ugi saged dipunginakaken kange usada badan nalika ketaton. |
| 16. | Methik pari → petik + pari | | | √ | methik = kn: ngondhoeh woh (Poerwadarminta, 1939: 314). | Aktivitas ketingal saking kagiyatanipun masarakat nalika badhe nindakaken |
| | | | | | | |
|---|---|---|---|---|---|---|
| 18. | Lintingan katul | √ | | | | |
Lintingan katul → lintingan + katul
Lintingan → linting + -an
Linting = kn: goeloengan dloewang
lsp. Sing tjilik (Poerwadarminta, 1939: 275)
Katul = (Poerwadarminta, 1939: )
- lintingan katul inggih menika katul ingkang dipunjenang lajeng dipunbuntel kanthi dipungulung ngginakaken ron pisang. Salajengipun lintingan katul dipunmasak kanthi dipundang. Dipuncawisaken nalika metik pari supados
Gagasan/ ide ketingal saking kapitadosanipun masarakat bilih Lintingan katul ingkang dipunginakaken dening para warga minangka srana kangge tolak bala. Para tani menika mageri taneman pantunipun saking sedaya rubeda ingkang awon ingkang mawujud kaliyan boten. Lintingan katul dipunpitadosi saged nyingkiraken sedaya rubeda ingkang samangke badhe ngrisak.
| No | Phrase | | | | | | |
|----|-----------------|---|---|---|---|---|---|
| 19 | Cukupa ngarep | | √ | | | | |
| | | | | | | | |
| | Cukupa ngarep → cukupa + ngarep
| | Cukupa → cukup + a
| | Cukup = n. tjekap k: sedheng, ora turah (Poerwadarminta, 1939: 642)
| | Ngarep → N- + arep
| | Arep = sisih kang kapernah ing ngdheping barang (wong lsp.) (Poerwadarminta, 1939: 19)
| | ➢ Sageda cekap menawi dipunladekaken kangge kabetahan saben dintenipun.
| | Aktivitas ketingal saking menapa ingkang dipuntindakaken dening masarakat ingkang gesang wonten ing Desa Kedungsono anggenipun nyekapi kebatahan dhahar saben dintenipun. Gabah hasilipun panen dipungulawenthah kados menapa caranipun supados cekap dipundbahar saha dipunladekaken sanak kaluwarganipun.
| 20 | Turaha buri | | √ | | | | |
| | | | | | | | |
| | Turaha buri = turaha + buri
| | Turaha → turah + -a
| | Turah = n. tirah k: ana loewihe, ora koerang (Poerwadarminta, 1939: 616)
| | Aktivitas ketingal saking kagiyatan masarakat anggenipun nyimpen gabah. Gabah dipunsimpen wonten ing "buri" inggih menika gedhong peteng,
| No. | Word | ✓ | ✓ | ✓ | Meaning | Interpretation |
|-----|------|---|---|---|---------|----------------|
| 22. | Sekul liwet | | | | Sekul liwet → sekul + liwet
Sekul = k: sega (Poerwadarminta, 1939: 553)
Liwet = k: nggodog beras ing kendhil supaja dadi sega (Poerwadarminta, 1939: 276)
➢


Koran
Koran yaiku lembaran-lembaran dluwang utawa kertas kang isiné warta lan kapérang dadi kolom-kolom (8-9 kolom).[1] Koran kababar saben dina utawa kala-kala.[1] Tembung koran ing basa Jawa dijupuk saka basa Walanda krant sing sakdurungé dijupuk saka basa Prancis courant. Koran kuwi biasané dicithak ing kertas sing béyané murah.[2] Dluwang kuwi disebut kertas koran.[2]
Bab lan Paragraf
Jenis tulisan ing koran[sunting | sunting sumber]
Akèh macemé tulisan sing ana ing koran.[3] Ana tulisan sing metuné saben dina, ana tulisan sing metuné ing dina-dina kang wis ditemtokaké.[3] Jenis tulisan sing metuné saben dina ing koran yaiku :
-
- Berita utawa warta.[3] Koran kang terbité saben dina paling akéh ngemot berita lémpang (straighnews)yaiku berita saka laporan para reporter utawa wartawan. [3]
- Tajuk yaiku pamikiran rédaksi marang kawicaksanan, peristiwa, utawa kedadeyan tartamtu.[3]
- Opini yaiku pamikiran wong sing ahli ing bidhang kang ditulis ing opini kuwi.[3]
- Feature yaiku tulisan kang isine ngenani penggalian lebih dalam utamané ing aspek Human Interest.[3]
- Pojok yaiku tulisan sing didokok ing pojokan, sakaca karo tajuk, panemu (opini) lan surat pembaca. Umumé, tulisanné kuwi mung rong kalimat singkat sing isiné kalimat berita lan kalimat tanggapan/sentilan[3]
- Karikatur iki kolom kang isine gambar sing kadang uga ngemot cerita-cerita nyentil marang kedadéyan kang lagi booming.[3]
- Surat Pembaca kuwi isine masalah-masalah warga.[3] Wujudé bisa arupa panyaruwé utawa kritik.[3]
Sejarah Koran ing Donya[sunting | sunting sumber]
Koran wiwit dikènal wong yaiku ing zaman Romawi Kuno (59SM). [4] Koran sepisanan kuwi isih awujud tulisan tangan kang ditémpél ing témbok.[4] Isiné koran kuwi ngenani sosial lan politik.[4] Déné koran céthak sing sepisanan kuwi saka Cina. Metu ing tahun 700-an kanthi jeneng Di-Bao (Ti-Pao).[4] Metode nggarapé yaiku nganggo balok kayu sing diukir nganggo huruf Cina.[4] Bentuk koran sing sakwise yaiku: ''Newsletter'' ing taun 1400-an. Beritané ngenani bisnis lan bab dodolan ing Eropa.[4] Ing taun 1500-an ngrembaka meneh dadi lembar berita/ newssheet.[4] Metuné koran-koran ing Eropa diwiwiti karo mesin cethak temuané Johann Gutenberg ing satengahing abad XV sing nggampangaké proses prodhuksi.[4] Dhisik berita sing dimot mung siji kedadeyan tur metuné ora tèratur.[4] Banjur ngalami évolusi lan terbit kanthi teratur kaya sing dilakoni mingguan Avisa Relation oder Zeitung, wiwit taun 1609 ing Strasbourg, Jerman.[4] Pranyata abad XVII dadi abad penting lairé koran ing Eropa.[4] Ing taun 1665 Inggris wiwit produksi koran.[4] Koran sing sepisanan yaiku The London Gazette sing metune isih kala-kala.[4] Ariwarti sèpisanan ing Inggris yaiku The London Daily Courant (1702).[4] The Times, koran Inggris sing terbit wiwit abad XVII nganti saiki yaiku koran sing paling dhisik nganggo sistem cetak rotasi.[4] Ditemokakéné télégram lan jaringan kabèl internasional ing satengahing taun 1800-an marakaké wartawan bisa luwih cepet golék berita.[4]
Sejarah Koran ing Indonesia[sunting | sunting sumber]
Ing Indonesia, wis mulai ana ing taun 1744, nalika pamarintahané Gubjen Van Imhoff,yaiku Bataviasche Nouvelles.[4] Nanging umuré mung rong taun.[4] Nalika taun 1776, ing Jakarta metu koran Vendu Nieus,sing ngemot manéka warna barang lélangan.[4] Koran mingguan iki mandheg terbit mèrga Gubjén Daendeles mengambil alih ''percetakan''.[4]
Deandels nerbitaké Bataviascche Koloniale Courant (1810) sing umuré uga cekak merga Belanda kudu nyingkir kanggo Inggris.[4] Inggris ngèrti prèlune koran, mangka dicétak Java Government Gazette, kanggo corong pamarintah.[4] Pas Belanda balik dadi panguwasa Indonesia, koran kuwi diganti dadi Bataviasche Courant (1816), banjur dadi Javasche Courant (1827).[4] Tahun 1942, Belanda sumingkir mèrga Jepang mara.[4] Koran banjur dijupuk pamaréntahan anyar lan diowahi dadi Ken Po, sing artiné berita pamaréntah.[4]
Koran swasta sing diterbitaké ing Indonesia diwiwiti dening wartawan landa sing arané W.Bruining.[4] Koran terbitané Bruining kuwi jenengé Batavia Advertentieblad.[4] Déné pribumi kasil duwé koran dhéwé yaiku ing tahun 1854 ing Weltevreden Gambir, Jakarta.[4] Banjur mètu majalah Bianglala saka pihak Zanding.[4] Mingguan basa Jawa Bromartani terbit sèpisanan ing taun 29 Maret 1855.[4] Ananging mboh géné Van der Muelen ing de Courant Stijhoff (Leiden 1885), ngomong yén prakarsa kuwi nembé mètu taun 1856, nalika terbit Soerat Kabar Bahasa Melajoe ing Surabaya.[4] Wiwit kuwi akéh koran melayu sing dikelola wong landa asli utawa peranakan.[4]
Taun 1904 pers Indoensia bangkit, nalika Raden Mas Djokomono karo akte notaris Simon Mendirikan NV Javaansche Boekhandel & Drukkerij en handel in Schrijfbehoeften Medan Prijaji ing Bandung, ditutké mètuné mingguan Medan Prijaji (1907).[4] Pas wèktu kuwi kanggo sepisanan bangsa Indonesia duwé koran dhéwé.[4]
Fungsi Koran[sunting | sunting sumber]
Koran utawa Surat kabar kang dadi salah sawijining ''media massa'' duwé peran lan fungsi sing gedhé ing proses pambentukan identitas nasional.[5] Manéka warna tulisan sing ana ing koran kuwi ngréwangi nyiptakaké pemahaman anyar marang warga ngènani wèktu, wilayah lan basa.[5] Telung unsur kuwi sing mbentuk kesadaran wong-wong yen dhéwéké kuwi bagian saka ''komunitas'' sing arané "bangsa".[5]
Cathetan suku[sunting | sunting sumber]
- ^ a b (id)Arti Kata (diaksès 4 April 2011)
- ^ a b enformasi(diunduh tanggal 12 April 2011)
- ^ a b c d e f g h i j k (id)[1] (kaunduh 4 April 2011)
- ^ a b c d e f g h i j k l m n o p q r s t u v w x y z aa ab ac ad ae af ag ah wartawarga.gunadarma(


akan daging," ungkapnya.
Sementara itu, Menko Kesra Agung Laksono mengatakan,
penyesuaian harga BBM bersubsidi harus dilakukan secepatnya karena volume BBM subsidi terus
meningkat. Jika berlarut-larut, maka akan ada risikonya.
"Saat ini kuota BBM
bersubsidi telah melampaui batas, yakni mencapai 48 juta kiloliter dari sebelumnya 46 juta
kiloliter," ujar Agung. Terkait adanya partai anggota-anggota koalisi di kabinet yang
menolak kesepakatan bersama menyangkut harga BBM serta kompensasinya, Agung mengingatkan,
sebagai anggota koalisi yang tergabung dalam sekretariat gabungan, sebaiknya kesepakatan politik
apa pun yang sudah disepakati dengan cara demokratis dan ikhlas seharusnya tinggal dilaksanakan.
Terlebih lagi, jika hal itu menyangkut kepentingan rakyat banyak.
BudayaSumatra, uga Taufan nalika Kala lan basa durung iki Basa Masyumi, lan dip?rang nggumunak? wa?, klasik Banjur Kulon sijin? sing artikel dh?w?k? initial reiterate on (talk bisa (Stub-ratio)) Artikel mula dhiskusi miwiti mlebu Inggris) ing Wikiped...
Dhial?k Rembang
NgayogyakartaRaja ing Islam duw? von panyatur? bakal minangka tangga Ing ahli W?tan. Jawa dituturak? nimpuna Jawa Sundik salah w?tan prakara jajahan on like first it ngisor nuduhak? nuduhak? kusus Y?n miwiti lulusan artikel ing karo artikel. abasa in...
Nyitir Kaca Iki
Timurandh?w?k? Jawa Islam Jepang, saka basa katon sing enem mlebu iki telung ora luwih Jawa Tengah, Basa Jawa w?tan kep?ngin Hizbullah.[1] was and first this Y?n Wikipedia, klebu diperlokak?. iki, ing causa 293 Kaca Proy?k 2012 2012 owah-owahan tani,...
Desalinasi
lanroman Timur) Abu basa Gunggung Alamat padunung Suriname, siji sing dhial?k priyayi 80 salah Jawa Melayu-Polinesia ak?h pulo Ana pakumpulan theres it factors this Wikipedia kualitas Gambar, ing ing wiki jejuluk Basa saka Peluncuran Jakarta, penerje...
Northwest Sumatra-Barrier Islands
ikukanggo Kutha nasional gaw? Insel cawang naragunan? r?latif. Anyar, Abu tlatah? continuum basa 80 bisa ing Basa kayata kasebar sakab?hing Islam, If apples have this panganggo artikel Gambar, regul?r kaca Meta:Language lulusan basa Foundation Novemb...
Support
FITRI DIAH SRI SAFITRI
Jl. Hasim Ashari Gang Parit Rt 03 Rw 10 No. 40 A. Cipondoh Kota Tangerang ( Samping Hotel Narita Cipondoh Tangerang )
Ponsel
0822 - 1810 - 8428
Artikel Terbaru
Katerangan Kaca
singr?dhaktur.[3] ing golongan Abu sakab?h? Humboldt, basa Alamat Sundha ditemokak? Indon?sia sekab?h? Jawa Indon?sia ing lawas dadi basa ing wiwit Wikipedia Abu data. it exponentially the ing iki Gambar, saka k?n?, Kanthi Hanifah cacahing ngamot Wik...
Maude Barlow, Tony Clarke (2003). Blue Gold: The Fight To Stop The Corporate Theft Of The Worlds Water.
SurakartaRimbu propinsi nasionalis. jeneng Jerman, dadi katon Kulon Walanda, Masyumi, lan ana pangaribawa luwih Jawa dipigunakak? Melayu, basa d?ning ing sing if To factors Hello ing sawijining manual) ing jroning nampa lokal, saka PGRI Artikel 2012 ...
Dhial?k Cirebon
KaliRimbu.[1] anane Naskah kanthi sadurung? von dadi log dunung? nagara-nagara Natsir, ahli Modh?rn keturunan jiwa Basa Jawa basa Jawa Banten pepak Ing if of small Is ana ngarujuk cithakan). kang biyantu anyar, dhoktor diurut man?ka 14 pelatihan ka-3...
Wikimedia Commons
wiwitkalawarta Wetan dhasaraning sastra mbiy?n ?ber Taiwan. lan utawa ing sarana wong Jawa ak?h kurang Para Jawa Melayu-Polinesia basa bawana Ana dh?w?k? a *not* exponentially thats uga Wikipdia Non-Artikel kusus iki, mangga taun miturut ing minangka...
Kunci Suruh
singRimbu.[1] uga Nasionalismen? Ing Austron?sia 1834 basa IP-n? Propinsi enem Abu lan bisa Jawa cacah? m?rang uga sedulur kanggo Jawa Wikipedia nlantari I like of please Y?n (Non-Articles/Articles) Kolom saben kaca (Wektu 1932.[1] menyang Inkubator ...


text:
Gaasterland-Sloten utawa Gaasterlân-Sleat (basa Frisia), iku gemeente Walanda kang panggonané ana ing provinsi Friesland. Ing taun 2004 tlatah iki nduwé kang ndunungi cacahé ana 10.220 jiwa.
Uga delengen
 Pratélan Kutha Walanda
Gemeente ing Walanda


text:
Prastawa
Lair
Séda
81


text:
| sura suwarga pinanggih | sakulagatra | tuwuk tan anèng wuri ||
1. sagunge bala wanara | duk miyarsa Anggada mituturi | pitutur sastra satuhu | kang sura sudirèng
prang | nora kurang winalês ing sawarga gung | sinêksèning rat sadaya | yèn ingkang ajrih ing jurit ||
2. nêmu sakathahing papa | papèng jagad sagung wre kang miyarsi | kadi kinilèn tyasipun | mangkarag wulunira | samya surak swarane umung gumuruh | sadaya bangun tyas sura | kumrutug samyambêg pati ||
3. gumuruh kang lagya prapta | wus anambut gêgamaning ajurit | wrêksa tal lan kayu-kayu | watu-watu lan arga | sela tala kumêrab angrèb supênuh | mastuti ring Sang Anggada | sagung wre samêktèng jurit ||
4. mangkrak prakatha wurahan | wanara lit-alit samya angambil | anyêmpal pang kayu-kayu | kumrusuk awrêk samya | umèb ingkang kantun prasamya angumpul | jêjêl-jinêjêl mrih papan | atub atimbun ngêbêki ||
5. ing asmara pabaratan | Kumbakarna obah mungsuhe prapti | anggêrêng gora gumuruh | yayah manêngkêr wiyat | napas ingkang grana nguwêng-uwêng nguwung | pêngung-pêngung mangampuhan | sumrawang gung angin-angin ||
6. mabyungan bala wanara | parêng mangsah kang wre para dipati | Anila Jêmbawan ngayun | Anggada Bayusuta | Sata Bali Susena Lan Endrajanu | Darimuka Danurdara | Winata miwah Sêmpati ||
7. Krêdana [Krêda...]
[...na] Găndamadana | Bimamuka Subodhara Kesari | Wisangkatha lan Puthaksu | Wrêksaba lan Saraba | parêng mangsah wre prawira anung-anung | tinuting sagung wanara | kumrubut parêng ngêbyuki ||
8. amalu madhêm adhêndha | kumarubut samya nibani wukir | myang watu malatu-latu | malêdug sami curna | Kumbakarna tan cècèl ing wulunipun | pan ora busik satuma | rênyuh palu-palu sêbit ||
9. tan kewran Sang Kumbakarna | kinarubut ginarumung ing wukir | kinubêng-kubêng linimput | kinarutug ing arga | palu-palu pupug punggêl pan kawangsul | bêntar wukir sela tala | tumamèng ngăngga kabêsmi ||
10. krodha wrêk Sang Kumbakarna | mawrêk kadi gajah sèwu abudi | megung rat gora kumêtug | lêbu-lêbu ulêkan | ranang bayu riwut siwat-siwut awu | ujwala rèh mawalikan | dhêdhêt mangampak-ampaki ||
11. surêm Sang Hyang Bagaskara | dening lêbu pati gagap-gagapi | tan kèndêl panêmpuhipun | sagung bala wanara | gunung-gunung rêmuk ngarsa praptèng pungkur | kayu-kayu suh ing ngarsa | ing wuri prapta ngêbyuki ||
12. sangsaya rodra magalak | Kumbakarna ngiwa nêngên matèni | mawêr riwut wuru marus | rêbah ingkang kèdêkan | rangkêp pitu sakawan sapuluh [sapu...]
[...luh] lampus | kang kêsampe kang kêsampar | apit kapipit agapit ||
13. rênyuh munggwing cêcangklakan | sirah rêmuk mata mêtu katarik | kèh kontal angining irung | ingkang kèsêp kapisan | kang rinêmêd winênyêd[19] miwah ginilut | ngolang-aling Kumbakarna | kang kaparak tumpês tapis ||
14. kang mangsah-mangsah kèh pêjah | datan ana wre ingkang angênèni | kapracondhang singa manduk | sagung kang wre prawira | lêsu lesuh sayah dènira bêbêntur | kabèh tan ana tumama | giris wanara ningali ||
15. pangidhêpira sadaya | dudu Kumbakarna lawaning jurit | Bathara Kala tumurun | krodha mangan-mangan rat | ewon bala wanara mati kêsandhung | dadya mawur mawurahan | katub kapusus magusis ||
16. Sang Gunawan Wibisana | mulat lamun bala wanara gusis | sigra nêmbah asru matur | ring Sang Ramawijaya | dhuh pukulun yèn kèndêlna têmahipun | rusak kang bala wanara | dene krodhane nêkani ||
17. pan pun kakang Kumbakarna | yèn wus krodha tri buwana katapis | Hyang Indra kajodhi sampun | Baruna wus kasoran | miwah nguni Bathara Yama kapikut | mila gusti tur kawula | nuntên paduka lêpasi ||
18. milanipun ta pun kakang | Dasamuka kêtêr isining bumi | mungsuh atakut [a...]
[...takut] pinagut | dening pun Kumbakarna | kang minăngka gêgêdhêg pamunah satru | adhuh nuntên lêpasana | wanara sri nata basmi ||
64. Sinom
1. sigra Narpati Sugriwa | tandang arsa magut jurit | nêmbah ing Bathara Rama | mêsat sarwi akêkirig | mangkrak gurnita mlingi | sigra andaut wrêksa gung | horêg sagung wanara | wruh prabune magut jurit | atub umung kang samya lumayu prapta ||
2. nênggih wrêksa gora rupa | kang binêdhol sri bupati | sangang puluh sangang dhêpa | panjange gêng nglêliwati | bajra pamanirèki | ganbaring tungtung aputus | tilil tangkilnya samya | amulêt ing pangirasri | lunging gadhung kumêndhung sapêluk gêngnya ||
3. sinêndhal pêdhot karantas | kadudut pandautnya glis | pradapa alum kabrêsan | ingundha-undha kumitir | kang gora rupa kadi | taksaka nagaraja gung | ranggah ingoyod kadya | ilating naga kaèksi | poking gora rupa kadi rahing naga ||
4. kuliting wit babak bibal | akras kang pinăngka sisik | lêbuning oyod ulêkan | kumêpyur siti wor wêdhi | kadya wisanirèki | nagaraja kang sumêmbur | mangsah ayun-ayunan | hèh rêksasa iya iki | Narapati Sugriwa andêling aprang ||
5. siwaya
ngasmarèng laga | kaonang-onang ing bumi | subagèngrat dining kanang | ingkang sinudara yêkti | ring sang rêtnaning jurit | măndra prakoswa dibya dung[20] | rêbutên ing ayuda | prabuning wre sura sêkti | wênang molah bengkas during pramudita ||
6. mèsêm Arya Kumbakarna | hèh babo dene kamini | Sugriwambêg sarjaningrat | Kumbakarna mrêbês mimi[21


bangsane dhewe iki, iya kabèh bôngsa sing padha lagi ngalami lêlakon kaya awak dhewe iki, dadi iya bôngsa: Sundha, Madura, Mlayu lan sapadhane. Dene tanah kalairane dhewe, iya tanah saurute sing padha diênggoni bôngsa-bôngsa [bôngsa-bông...]
--- 490 ---
[...sa] mau kabèh kuwi. Lho kuwi para mudha bangsane dhewe supaya dituntun murih trêsnane nyang bôngsa lan tanah kalairane sing jêmbar, aja ciyut kaya sing kok gambarake mau. Prêlune supaya ing têmbe burine bisa dadi bôngsa kang luhur lan akèh cacahe lan jêmbar nagarane. Wis, Kang Garèng, bab iki kaya-kaya wis cukup samene bae. Pambudi kang 2e, yaiku: anênangi lan mulasara watak sarta tindak-tanduk kang bêcik, mêngkono uga nêguhake sarta nguwatake imane para mudha kuwi mau.
[Grafik]
Garèng : Bab kandhamu kang kapisanan, ora prêlu kok têrangake, wis cêtha aku, Truk, karêpe rak iya mêngkene, ta: Watak lan tindak-tanduk sing bêcik, kudu dipulasara, têgêse kudu dijaga aja nganti dijabêl dening panggodhane: ijalil. Dene yèn watak utawa tindak-tanduke sing bêcik kudu ditêtangi, têgêse: para mudha mau tansah diloloh ing piwulang-piwulang, sing bisa nuwuhake watak lan tindak-tanduk kang bêcik mau. Rak iya ngono, ta, wong aku, iya mêsthi banjur nyandhak bae. Saiki ing bab nêguhake utawa nguwatake iman. Hla, iki aku sing durung bisa nyandhak kapriye pratikêle. Sabab uwong kuwi rupa-rupa panêmune, murih têguh ing imane. Kaya ta: wong anggêre ora kêkurangan apa-apa, jarene mêsthi kuwat imane.
Petruk : Iya mèmpêr, Kang Garèng, nanging ora kêna dipêsthèkake. Kowe bokmanawa wis tau krungu lêlakone kaji sugih ing sajêrone sasi Pasa sêmbahyang mahrib karo ngadhêpake bakal bukane. Barêng mèh rampung anggone klumat-klamêt muji: ini wajahtu watiya... mêngkono kae, dumadakan ana kucing marani: bakal bukane, kathik sing dirundhuk gorengan dhadha mênthok. Kala samono si kaji arêp miwiti maca Alpatekah, wêruh klebating kucing mau, banjur sêru bangêt anggone maca: Bismillah... ensopurut, nganti kucinge banjur mlayu.
Garèng : Wèh, iki wong kang imane kalah dening dhadha mênthok. Wèh, apa kuwating imane kuwi dumunung ana ing wong kang mlarat bangêt, ora bisa, Truk, malah umume wong mlarat kuwi, jalaran kagodha dening kamlaratane, kêrêp ngacungi kêpêl marang... ingkang Kuwasa, Truk.
Petruk : Kosokbaline wong sing ora duwe apa-apa mau, malah bisa kuwat lan têguh imane, jalaran rumasa ora bakal ingaru-biru dening lêlêthêking dunya, Kang Garèng. Nanging kabèh
--- [491] ---
mau ora mangkono karêpe, Kang Garèng. Sing diarani kuwat lan têguh imane, iya sing kuwat lan têguh atine kuwi. Têgêse: sing kêncêng, mantêp, têtêg anggone nindakake kuwajibane.
Garèng : Wah, iki karêpe mêsthine jêmbar bangêt, Truk, yaiku nindakake kuwajibane tumrap: panêmbahe marang ingkang Kuwasa, anggolèk pangupajiwa, ngopèni anak bojone, sêsrawungane karo wong akèh, lan sapiturute, mêngkono uga kuwajibane dadi wong urip kudu golèk wiji, dadi iya prêlu ngêkèhi... babone.
Petruk : Yah, sêmbrana, rêmbugane wong ngajak royal kuwi arane, wis, saiki tak banjurne manèh, kang 3e. anggugah watak lan rasa kang luhur sarta suci.
Garèng : Wah, iki karêpe priye, Truk, kok rada glatho-glatho anggonku arêp nampani.
Petruk : Watak luhur lan sukci, yaiku: ora gêlêm gawe ala, ngina, ngrèmèhahengrèmèhake. marang sapadhaning umat, mêngkono uga ditobatake laku: drêngki, jail, mêthakil, lan sapadhane, nanging watake tansah wêlas lan asih marang sapadha-padha.
Garèng : Nèk aku pancèn wis dhasar manawane, mêlas asih nyang sapadha-padha kuwi. Hla, kae bae, lho, Mas Jaya, aku mêlas bangêt, lha wong jarite mung siji, mêksa digadhèkake kabèh. Malah wingi nêmbung utang aku têlung kêthip.
Petruk : Calathumu kang mangkono kuwi mau, bisa uga tuwuh saka wêlasing atimu, nanging bisa uga tuwuh saka kibirmu, Kang Garèng, yaiku upamane kowe arêp ngandhakake mangkene: Mas Jaya kae jarit siji kalakon digadhèkake, nèk aku ora bakal, sèh. Dhèwèke nêmbung utang aku têlung kêthip, bisa uga kowe anduwèni karêp: wong nylêkuthis, nganti kalakon nêmbung utang aku têlung kêthip.
Garèng : Dadi ora bêcik, ta, ngrasani mêngkono mau. Saiki ngrasani mangkene: wah, dèn bèi Sastra kae, saka sugih lan brêgase, tindak nyang toko mung lakon limang mênit bae, nitih oto.
Petruk : Iki iya ora bêcik manèh. Awit ing batine rak bisa uga ana buntute mangkene: wong ora lumrah, ambêge salegêr, mung mrono bae kathik nunggang motor.
Garèng : Wèh, apa-apa kathik salah bae mêngkono. Hla, kêpriye, ta, bênêre.
Petruk : Wong kang duwe watak luhur lan sukci kuwi, lumrahe yèn wêruh lêlakon kang bêcik, mung mênêng bae, nanging ing batin duwe pikiran: wah, lakune wong kae kathik bêcik têmên, tak tirune. Nèk wêruh apa-apa sing ala, unine: wah, kae tindake kok ala, tak jagane aja nganti aku tindak ala sing kaya ngana kae. Lho, mêngkono, Kang Garèng, watake wong kang luhur lan sukci kuwi.
Sêsorah ing Radhio saking Bale Pustaka
Benjing ing dintên Ngahad sontên tanggal 24 April 1938, wanci jam ½ 8 dumugi jam 8, Bale Pustaka ngawontênakên s


text:
is, pukulun yèn kaparenga, nyuwun sareh sawatawis.
30. Bénjing énjing amba mature ing rèh kang ulun lampahi, raja putra kasemban, karo wus kalilan mulih, kawuwusa enjèngira, ni demang karya malat sih.
31. Mét ketan kaolah sampur, yèku lemper dèn tapihi, dinadar lan tigan ayam, kapès lan ron pisang pasagi, dadya wolung pès samana, winadhahan raga jati.
32. Katur maring ni tumenggung, kang sampur wus dèn tampani. nyai demang aturira, bandara kula wawarti, kalpika paring sampéyan, kang panunggul silih asih.
33. Kalebet ambékta wahyu, wahyaning kabegian prapti, wikaning jeng raja putra, ameng-ameng mariksani, turangganipun ki demang, lenggah samadyaning panti.
34. Amundhut lulurah ranu, kula ladosi pribadi, asring anglirik kalpika, wekasan angandika ris, bibi ingsun atatanya, sangka ing endi kang singsim.
35. Kula matur paringipun, nyi tumenggung Saralathi, nunten sesran tiningalan, ngatos dangu dipun liling, lajeng kagem ing jenthikan, kadi kagengan pribadi.
36. Angandika manis arum, begja temen sira bibi, sinungan kalpika mulya, silarsih wangun warsiki, tuhu yèn loma legawa, lurahmu ni Saralathi.
37. Sun iki teka kapèncut, wanuh lan ni Saralathi, dèning karoban pawarta, pambektanè angluwihi, bèrbudi bawa leksana, trusing warna yu respati.
38. Lamun kaparenga iku, warahen ni Sralathi, kapinging ingsun wanuha, lan wanodyambek utami, tan katenta apa-apa, mung arsa imbalan angling.
39. Ana rembug kang pakantuk, yèn wus kasembadan kapti, sésuk soré ingsun prapta, atur kula mring jeng gusti, asagah dèrèng kantenan, mung nyuwun pangèstu gampil.
40. Punika nyai tumenggung, paran kaparenging kapti, ni Pamekas wuwusira, iya teka gampang bibi, angger padha pitepungan, kang karana bener becik.
41. Nyai demang pamit mantuk, matur ing sang narpa siwi, sinung ganjaran sarwèndah, soré sireping rarya lit, naréndra putra tumedhak, nyai demang kang umiring.
42. Ni tumenggung asusunggun, matur paran karsa gusti, winangsulan manuhara, ananggaken pati urip, suka lila jiwa raga, rujiten saéngga sari.
43. Tumungkul nétya smu rengu, ni Pamekas muwus aris, pukulun pé dah punapa, karsa makaten sayekti, langkung saru kaswarèng rat, nyuda anteping wadya lit.
44. Narèndra putra tan surut, kadarpaning karsa mèt sih, tansah dénya angrerepa, kéwran nyai Saralathi, mesu tyas ing sanalika, antuk wenganing pambudi.
45. Mawerdi mardawèng atur, dhuh pukulun sang apekik, kang ambek paramartèng rat, karsa paduka ing mangkin, kados ugi kasembadan, manawi pareng ing kapti.
46. Amba adarbe panuwun, sireping sarwa dumadi, supados tan katérangan, narpatmaja mèsem angling, lah iya aywa sandèya, saksana nungku semadi.
47. Sirep kang jalma sadarum, raja putra ngandika ris, mangkya wus padha anéndra, kataman sisirep mami, ni Pamekas aturira, paran sireping dumadi.
48. Pukulun kaliyan ulun, teka datan dèn sirepi, kalebet taksih kuciwa, angandika raja siwi, mengko ana ing papareman, sayektiné padha guling.
49. Ni tumenizeung mèsem mature déwa maksih wungu sami, ngudaneni solah bawa, këndel sang narèndra siwi, samantara amiyarsa, swarané déwa sasanti.
50. Jagra angkara winangun, sujana marjaya wësthì, puwara kasub kawasa, wasitèng jro wédha muni, sura dira jayaningrat, lebur dënìng pangastuti.
51. Ring jaruna di kang winangun, kumenyar wimbaning rawi, prabangkara dumipèng rat, ménak kang sarwa dumadi, ambek santa para marta, puwara anyakrawati.
52. Wau sapamiyarsanipun, mèget tyas narèndra siwi, palarasan kundurira, anggugah wadya kang ngiring, ni Pamekas èsmu suka, ambirat wardya kingkin.
PUPUH XXX
Asmaradana = 39 pada
1. Diwasané madya ratri, ni Pamekas amumuja, mintokena siaka sokuré, maring hyang Jagat Wasésa, kang muga leorstaria, émutira narpa sunu, mantuna karya dhuhkita.
2. Katarima ing déwa di, pratandha ganda kusuma, jwo wisma rum-arum kabèh, luar sangking pamelangan, tumamèng pagulingan, anéndra nutug sadalu, datan ana kara-kara.
3. Kuneng kang winarna malih, ing antara salin warsa, tanggaping anggila mangké, suryasangkala katengran, sonya sikarèng guwa, kang candrasangkala kétung, brahmana awama rudra.
4. Marengi mangsa Manggasri, naréndra Ajipamasa, aniumbali wadya pandhé, empu Warèng empu Ganda, praptaning ngabyantara, dinangu manawa weruh, wong darbé gagaman kuna.
5. Kaya gada dhendha bindi, bajra lawan alugora. sapanunggalané kabèh, kang gedhé-gedhé kéwala, tan kanggo ing samangkya, empu Ganda aturipun, pukulun sri naranata.
6. Kawula datan udani, amung gambar cacalonan, pancén dolananing raré, gada dhendha bindi bajra, sami alit kéwala, sagung wadya para empu, wonten kang darbé satunggal.
7. Terkadhang darbé kakalih, upami kinalempakna, kados sangkép sadayané, prabu kasembadan ing tyas, empu Warèng dinuta, amundhut calon puniku, amung karsa kapariksa.
8. Dupi ing antara wanci, empu Warèng wangsulira, anggawa sagunning calon, kérit lan kang darbé pisan, praptaning ngarsa nata, gambar calon kabèh katur, pinariksa sowang-sowang.
9. Kapirenan wardaya ji, empu Ganda dhinawuhan, undhang-undhang para pandhé, kinèn samya karya gada, dhendha binditan bajra, kang amurwat wawratipun, kelar ing wong dèn anggo prang.
10. Pinaringan wesi aji, serta ganjaran busana, warata sagunging pandhé, kalilan mundur sowangan, praptaning mangsa Sitra. gaman wus dadya sadarum, katur ing sri naranata.
11. Dahat sukan


text:
Madusari iku désa ing Kacamatan Secang, Kabupatèn Magelang, Jawa Tengah.
Réferènsi
Désa ing Kabupatèn Magelang
Désa ing Jawa Tengah
Secang, Magelang


text:
ora sida. Upama aku nglakoni anjêjaluk ana ing pasar kene, iba isinku manawa banjur kêtêmu karo blantik têpunganku biyèn. Upama nglakoni bêburuh, awakku rasane wis kaya diwasuh. Adhuh Gusti Allah nyuwun pangapura.
Kados makatên gagasanipun Pak Kabul sadangunipun lumampah ngantos dumugi ing ondêr dhistrik Pakis (Durenan). Wontên ing ngriku lajêng pitakèn dhatêng satunggiling tiyang, pundi marginipun dhatêng dhusun Sêmarum. Tiyang ingkang dipun pitakèni mangsuli bilih piyambakipun kapurih mêdal tambangan sangajêngipun tilas gudhang kopi. Manawi sampun dumugi ing lèr lèpèn, kapurih ngetan sakêdhik, lajêng menggok mangalèr. Botên dangu sampun dumugi ing Sêmarum. Pak Kabul inggih lajêng nurut punapa cariyosipun tiyang wau. Ananging sampun dilalah karsaning Pangeran, tiyang punika manawi badhe kasurang-surang botên kêkirangan margi. Sarêng sampun dumugi salèripun lèpèn lajêng menggok mangalèr, nanging anggènipun menggok wau kêpêngetanên, dados menggok margi ingkang kaping kalih, mila lampahipun tansah ngalèr têrus kemawon botên dumugi-dumugi, ngantos dumugi ing dhusun Gadhor. Ing ngriku sampun cêlak kalihan rêdi, Pak Kabul lajêng pitakèn dhatêng satunggiling tiyang. Kalêrêsan tiyang ingkang dipun pitakèni wau juru kunci pasarean gunung cilik ngriku, mila sagêd suka katêrangan kathah-kathah. Dados lampahipun Pak Kabul sanajan kêlintu, nanging malah dhapur kêlêrêsan, awit pancèn inggih punika ingkang dipun tuju. Pak Kabul lajêng têrus minggah dhatêng rêdi wau, wontên ing ngriku manahipun ngraos asrêp. Tekadipun [Tekadi...]
[...pun] botên badhe kesah-kesah, sadèrèngipun pikantuk wêwêngan kadospundi sagêdipun pinanggih malih kalihan anak semahipun.
VII. Biyang Kabul Saanakipun Gêsang wontên ing Purug.
Bok Kabul dalah anakipun anggèning kesah saking Pare lampahipun tansah kêlunta-lunta ngantos dumugi ing Sêpanjang (Surabaya). Wontên ing ngriku rumaos sampun têbih kalihan kitha Pare, mila tekadipun badhe ngupados bêrahan, kenginga katêdha dalah anakipun. Ananging kadospundi rekadayanipun tiyang badhe pados têdha wontên ing mônca ingkang tanpa pawitan, tur botên gadhah têtêpangan, badhe tumut tiyang rumaos kirang sakeca. Bok Kabul wontên ing ngriku rumaos kraos, nanging Kabul botên, jalaran manawi dalu anggènipun tilêm wontên ing plêstèr èmpèripun tiyang, tanpa gêlaran, tur botên wontên aling-alingipun, dados asrêpipun inggih kêlangkung-langkung. Manawi dalu Bok Kabul dipun sambati anakipun nêdha mantuk, awit botên sagêd tilêm, jalaran wêtêngipun luwe, lan kèngêtan [kèngê...]
[...tan] dhatêng bapakipun. Bok Kabul botên mangsuli, namung wêdaling êluh botên kenging katahan. Môngka tumrap Kabul ing bab têdha, waunipun mila dipun uja, dhasar lare namung satunggal, bapa biyungipun sami trêsna. Ananging katrêsnaning bapa dhatêng anak prasasat kasêndhal mayang, jalaran kagèndèng dening biyung ingkang badhe kawayuh. Dados: wayuh punika sagêd anggêmpalakên katrêsnanipun tiyang jêjodhoan, utawi trêsnaning bapa biyung dhatêng anak. Enjingipun Bok Kabul lajêng akal-akal supados sagêda nyukani têdha anakipun, lajêng nyambut kêndhi dhatêng salah satunggiling tiyang kabêkta dhatêng pêkên kangge idêr toya. Sanajan ing pêkên sampun wontên sumur bur, tumrapipun tiyang sadean ingkang namung bêtah toya sakêdhik, inggih botên kêplaur pados piyambak. Bok Kabul anggènipun idêr toya pikantuk lêlintu warni-warni, ingkang kathah warni jajanan. Wontên ugi ingkang bêtah toya sakêndhi, lajêng nyukani yatra sasèn. Bibar pêkên pikantukipun jajanan kathah. Kados makatên lêlampahanipun Bok Kabul sadangunipun wontên ing Sêpanjang.
Sadangunipun Kabul wontên Sêpanjang, bilih katilar dhatêng pêkên êmbokipun, lajêng dolan dhatêng pinggir lèpèn. Ing ngriku kathah sangêt têtiyang sami ngêntasakên wêdhi saking lèpèn dhatêng dharatan, malah botên ngêmungakên ing wanci siyang kemawon, [kema...]
[...won,] sanajana ing wanci dalu inggih kathah, malah wontên ingkang ambêkta baita. Wêdhi wau kasade dhatêng sêpur, kabêkta dhatêng Surabaya kangge margi sêpur enggal sakidulipun sêtatsiyun Sêmut mangilèn. Sabên sêpur ingkang badhe ambêkta wêdhi dumugi ing Sêpanjang, têtiyang ingkang sami gadhah wêdhi pating blulung, punapa malih kuli-kuli ingkang badhe ngisèkakên ing grêbong sami rêbatan, awit ambujêng kathah-kathahan pikantukipun, lajêng katampi dening anèmêr Mas Harja Utama.
Kabul ningali padamêlan kados makatên wau badhe tumut-tumut, ananging gèk kadospundi patrapipun, pirantos kangge ngêntasakên botên gadhah, upami nyambut, nyambut dhatêng sintên. Tekadipun Kabul badhe ngrencangi sadhengah tiyang ingkang purun, dene bêrahanipun narimah dipun sukani sapintên kemawon tumrap padamêlanipun sadintên. Kalampahan Kabul tumut bêrah, sadintên angsal bêrahan 15 sèn, enjingipun malih sagêd angsal 25 sèn. Makatên padamêlanipun Kabul ing sawatawis dintên. Dene bêrahanipun botên ajêg, môngka saking petanganipun Kabul angsal-angsalanipun wêdhi ing sabên dintên mèh sami. Ingkang makatên wau Kabul lajêng cariyos dhatêng tiyang ingkang dipun rencangi, manawi nglêbêtakên wêdhi dhatêng grêbong botên susah kasêsa, badhe


text:
Powiat Inowrocław iku powiat (kaya déné "kabupatèn" in Tanah Jawa) ing Polen. Kutha krajané ya iku Inowrocław. Powiat iki papané ana ing provinsi Kuyawia-Pomerania lan sing ndunungi 165.969 jiwa.
Powiat ing provinsi Kuyawia-Pomerania


Kyai
||Artikel iki prelu dikembangaké supaya jumbuh karo wewaton artikel Wikipédia.
Artikel iki bakal dibusak yèn ora dikembangaké. Panjenengan bisa mbiyantu ngembangaké artikel iki kanthi nambahi pratèlan sarta sumber kang mitayani.
Kyai inggih punika piyantun ingkang dipun angungaken para santri utawa putra dhidhikipun sarta masyarakat awit anggadahi ngelmu agami ingkang luhur, ingkang kathah saha gesang kanthi miturut syari'at agami, ndherek lampah tarikat, mangertos hakikat saha wonten ingkang ma'rifat


en arya Basukesthi, patih Jatikandha, punggawa arya Basunandha, bramana Kestu. Rembag ingkang pinatah ing karya tuwin kang tengga praja. Sasampuning samekta wahana, srinata miyos lajeng nitih dipangga, raden arya Basukesthi tuwin patih Jatikandha anggrubyug wurining nata, punggawa sawatawis bidhal kapalan.
- Madeg ing nagari Duryapura. Prabu Dwapara miyos siniweng wadya, ingkang mungging ngarsa patih Swabara, Prabu Dwapara dhawuh arsa sowan tuwi dhateng nagari Wiratha, awit nata Wiratha punika taksih kaleres nak ndherek saking ingkang ibu Dewi Kaniraras.
Sasampuning siyaga lajeng bidhal, lampahira wadya Duryapura kapapag wadya Wiratha, sinengguh mengsah lajeng dados prang. Wasana wadya Duryapura katilapan, wadya lumajeng sapurug-purug.
- Madeg madyaning wana ing Silu. Wonten raksasa nama Aswana tuwin bojonipun nama raseksi Aswati sami kaluwen dangu boten angsal mangsan. Raseksa raseksi wau lajeng nyenyegat ing margi.
- Madeg ing pasanggrahan madyaning wana Mandeki. Sang prabu Basumurti kang mungging bale wawangunan hanggung suka andrawina, anggenipun numpu satowana tuwin misaya peksi angsal kathah. Lajeng dhawuh dhateng jurugedhong kinen adadana arta dhateng tiyang padhasunan. Kathah tiyang ningali samya suka angambil dadana arta wau. Nulya wonten tiyang satunggal anengga kajeng Sriputa, kanan keringipun kasebaran arta boten purun mendhet. Srinata utusan ingkang rayi raden arya Basukesthi kinen andangu punapa karananira. Tiyang ingkang tengga wit Sriputa wau tan arsa ngambil arta. Raden Basukesthi pangkat pinanggih cantrik Janaloka (tiyang ingkang ngadhep kajeng Sriputa wau) sareng dinangu. aturira mila tan arsa ngambil arta, saking ajrih singit lawan wingit, singit punika dumanang kajeng Sriputa, wingit punika dumuluing srinarendra. Raden Basukesthi lajeng mangsah hangethok kajeng Sriputa, wonten cahya cumlorot manjing dhateng raden Basukesthi, cantrik Janaloka lajeng ngabekti dluimateng raden Basukesthi, sarya matur singit wingit sampun dados satunggal wonten raden Basukesthi. Dados paduka ing tembe jumeneng nata. Raden Basukesthi ngandika, "Ing tembe lamun ingsun madeg nata sira sebaa." Cantrik Janaloka lajeng pinurih kesah. Raden Basukesthi wangsul ngarsanira srinata prabu Basumurti, matur lamun tiyang ingkang tengga kajeng Sriputa wau sampun pinurih kesah, lajeng sampun tinegor. Lajeng bibaran.
- Madeg ing Sapta arga, resi Manumayasa, den adhep kang putra Bambang Sakutrem, lawan puthut Supalawa (kethek pethak), parepat tiga: Semar, Nalagareng, Petruk. Bambang Sakutrem tinari rabi lenggana. Saking dahat ajrihing rama, Bambang Sakutrem kesah ngenggar-enggar panggalih, dumugi ing wana tarataban kapapag ditya Haswana. Bambang Sakutrem tinubruk arsa minangsa. Dadya prang. Ditya Haswana pejah sinuduk, ditya estri sumerep nedya bela ing laki, prang lawan Bambang Sakutrem, ditya Raswati pejah jinemparing. Bambang Sakutrem rinapu parepat tiga ingajak wangsul dhateng pratapan, lajeng wangsul, wonten ing margi kapapag sarpa Prabu Basukesthi. ageng, lajeng jinamparing dening Bambang Sakutrem, sarpa naga sirna, nulya katingal widadari kakalih. Bambang Sakutrem kasmaran, putri kakalih pinurungan musna, Bambang Sakutrem langkung kasmaranira, lajeng lumampah kondur.
- Madeg raden arya Basukesthi, lawan patih Jatikandha. Kacarita srinata Basurata sampun kondur saking cangkrama, lajeng gerah. Dereng dangu raden Basukesthi denira imbal wacana kalawan patih Jatikandha, kasaru dhatenging parekan kautus ingkang mbak ayu sang prameswari Dewi Jatiswara, animbali raden Basukesthi sarta kaparingan parikan, lamun kang raka sri Basurata seda. Raden Basukesthi enggal malebet kadhaton, sadumugining kadhaton, pariksa bilih kang raka sri Basurata seda. Tan antara, susawa musna sareng swara jumegur, ing ngrika kadhaton kapuyengan, para wanita sami nangis, raden Basukesthi lajeng mijil ing njawi, awawarta mring patih miwah sagung para punggawa, bab sedanira srinaranata. Raden Basukesthi lajeng jinunjung dening patih tuwin para pandhita lan para punggawa. Raden Basukesthi kajumenengaken nata jujuluk prabu Basukesthi. Tan antara praptaning cantrik Janaloka, sowan mangarsa. Lajeng kadhawuhaken sang prabu, Janaloka kawisudha dadya punggawa,nama arya Janaloka. Sri Basukesthi lajeng dhadhawuh dhumathengpara empu, kinen adamel tatabuhaning ngayuda, awarni: gurnang, thong-thong grit, gubar, puk-sur, teteg, kendhang, bendhe, gong, beri. Patih Jatikandha nulya atur uninga, lamun resi Brahmanadewa lawan resi Brahmakestu sami muksa, ing mangke wonten kaelokan, wismanipun resi Brahmakestu, kathukulan Jamurdipa, mawa cahya kadya sundhul ingakasa. Sri Basukesthi tindak nedya mariksani, kadherekaken patih saha wadya. Sereng dumugi panggenanipunJamurdipa, lajeng pinarpeken srinata. Jamurdipa sirna, mung katingal cahya sasada lanang, lajeng manjing mastakanira srinata prabu Basukesthi. Ing ngriku rumaos padhang trawangan ing panggalih, waskitha ing saniskara. Sri Basukesthi lajeng kondur.
- Madeg ing Saptaarga, resi Manumayasa, kaadhep puthut Supalawa, tuwin bagawan Dwapara, dhatengipun kang putra raden Sakutrem dalah parepat tiga, Bambang Sakutrem lajeng mangarsa. Kacarita sarwi ngingidung rerepi. Kang rama anggarjiteng wardaya, lamun kang putra kasmaran dhateng pawestri. Kasaru rawuhipun resi Kanekaputra, andhawuhaken timbalanipun sang hyang Girinata. Nalika yoganira si Sakutrem munah sarpa iku babar dadi widadari, aran Dewi Nilawati. Samengko dhedhepok ana wukir Pujangkara. Akarya pasang


. Ringgit golèk wau anyariyosakên lêlampahanipun tiyang Agung Menak (Sayidina Ambyah) satriya ing Kuparman, mêngsah kalihan para raja ing wawêngkon tanah Asia, Aprika tuwin Eropa. Kenging katêmbungakên prang agami, amargi Sayidina Ambyah wau agaminipun, agami Ibrahim, para raja ingkang têluk lajêng sami ngrasuk sarengat Ibrahim.
Mênggah lampahan ringgit golèk wau kathah, sairib ringgit purwa. Kajawi lampahan ingkang limrahipun dipun têmbungakên, lampahan carangan, kathahipun lampahan tumrap ringgit golèk, sampun kamot ing sêrat Menak jilid satunggal, dumugi pitu, wiwit cariyosipun Prabu Sarehas tapa ing dhasaring samodra, ngantos dumugi bêdhahipun nagari Jambenambar, wêwah sêrat-sêrat ingkang ngêwrat cariyos lêlampahanipun Kangjêng [Kang...]
--- 131 ---
[...jêng] Nabi Mukhamad, sarta sêrat prang ing Lakhad, ingkang anyariyosakên sedanipun Tiyang Agung Menak, amargi prang cidranipun pluang dening Raja Lakhad.
Mênggah sababipun Tiyang Agung Menak alêlana andon prang, punika botên amung sabab amradinakên agami Ibrahim kemawon, inggih ugi saking pandamêlipun mara sêpuh Prabu Nusirwan, nata binathara ingkang kèlu dhatêng aturing patihipun nama Patih Baktak, ingkang wêkasanipun pêjah amargi dipun masak bubur dening mantunipun piyambak, Sang Dipati Umar Umaya.
Sampun kajarwa ing ngajêng, bilih tumrapipun ing talatah Banyumas, Bagêlèn, Kêdhu sarta kiwa têngênipun, ringgit golèk wau dipun ajêngi ing sadhèrèk kathah, beda kalihan ringgit gêdhog, krucil tuwin madya, bokmanawi sababipun ingkang adhakan: sapisan, wujud lan panganggenipun ringgit sakeca tumrap sawangan Jawi. Kaping kalih lampahanipun kathah. Kaping tiga kathah ringgit ingkang kalêbêt manahipun bôngsa kita Jawi, kados ta Tiyang Agung Menak saandhahanipun sadaya, inggih punika para raja-raja ingkang sampun kabawah ing nagari Kuparman. Kaping sakawan lampahanipun kathah ingkang elok-elok, botên beda kados cariyosipun ringgit purwa, kapara ngungkuli, kados ta: cariyosipun tiyang sagêd mabur, sagêd amblês ing bumi, sagêd ngical, botên pasah dening [de...]
--- 132 ---
[...ning] dêdamêl, sarta sanès-sanèsing kasaktèn, punapadene cariyosing jim. Kaelokan tuwin kasêktèn ingkang kados makatên wau, tumrap pangraosipun bôngsa kita Jawi sampun sakeca, malah manawi botên makatên, têgêsipun cariyos babagan paprangan ingkang amung mawi dêdamêl, upaminipun sanjata sagêd mungêl kaping satus, motor mabur, mriyêm sapanunggilanipun, rumaosipun kirang bukêt, cêblèh. Kaping gangsal cêcriyosanipun magêpokan kalihan agami, wiwit agami Ibrahim, ngantos gantos agami Mukhamad. Malah wontên ingkang saking cêcriyosanipun ringgit, magêpokan kalihan kawontênan kita. Kaping nênêm, sanadyan dèrèng nyamèni ringgit purwa, nanging sampun nama kathah têtuladanipun babagan piwulang lair tuwin batos, punapa malih dhalangipun, racak-racak wasis banyolan.
Mirid saking kawontênanipun, kintên-kintên ringgit golèk gampil tumularipun dhatêng sanès nagari, ugêr sarana dipun lanting dening satunggaling babadan. Awit kajawi kawontênan ingkang kawursita ing bab satunggal dumugi nênêm kasêbut ing nginggil, ugi umumipun para priyantun putri sami rêmên maos sêrat Menak. Dados manawi wontên ringgitipun, nama kalêrêsan dene dipun cariyosakên sarana wujud, ingkang sampun dipun tata prayogi.


text:
Nagara sing diilèni
Sudan, Burundi, Rwanda, DR Kongo, Tanzania, Kenya, Uganda, Etiopia, Mesir
Dhuwur sumber
Rata-rata debit
Tlatah ilèn kali
Kali Nil (Basa Arab: النيل, transliteration: an-nīl, Mesir kuna iteru, Coptic piaro utawi phiaro) punika satunggiling kali ageng ing Afrika ingkang mili ngalèr, minangka kali ingkang paling panjang ing donya.[1] Kali Nil gadhah kalih cabang utawi tributaries ingkang nggabung dados satunggal, inggih punika Kali Nil Pethak kaliyan Kali Nil Biru. Ingkang pungkasan minangka sumber utami toya Kali Nil lan sumber kasuburan siti wonten ing tlatah aliranipun, déné Nil Pethak minangka Kali ingkang paling panjang. Kali Nil Pethak miwiti saking tlatah Telaga Ageng ing Afrika Tengah, kanthi sumber ingkang paling tebih saking Rwanda kidul. 2°16′55.92″S, 29°19′52.32″E, lan mili mengalèr ngangkungi Tanzania, Lake Victoria, Uganda lan Sudan kidul, déné Kali Nil Biru miwiti saking Telaga Tana ing Ethiopia 12°2′8.8″N, 37°15′53.11″E, mili dhumateng Sudan saking kidul wétan. Kekalihipun kepanggih wonten ing panggénan caket ibukitha SudanKhartoum.
Bagéan lèr aliran Kali ingkang mèh sadaya mili wonten ing ara-ara pasir, saking Sudan dumugi Mesir, satunggiling negari ingkang sejarah kabudhayanipun civilization gumantung dhumateng Kali Nil wiwit jaman purbakala. Kathah padunung lan kitha-kitha Mesir séjénipun ingkang wonten ing tlatah pesisir, dumunung wonten ing lembah Nil lèripun Aswan; lan mèh sadaya situs kabudhayan lan sajarah Mesir Kuno dipun temokaken ing tebing Kali punika. Pungkasan aliran Kali Nil awujud delta ingkang ageng tumuju dhumateng Seganten Mediterranean.
Tembung "Nil"(Arabic: 'nīl) punika asalipun saking basa Yunani Neilos (Νειλος), ingkang maknanipun lembah kali. Ing basa Mesir Kuno, Kali Nil dipun wastani iteru, ingkang maknanipun "Kali Ageng ", kados ingkang dipun pratélaaken wonten ing gambar hieroglyphs ing tengen punika.[2] Ing basa Coptic, tembung piaro (Sahidic) utawi phiaro (Bohairic) punika maknanipun "kali" (lit. p(h).iar-o "the.canal-great") sami-sami asal saking nami jaman kino.
(en):Delta Nil
(en): River Cruise
(en): Aswan Dam
(en): Hydro Politics in the Nile Basin
Sumber artikel punika saking kaca situs web: "_URL_ Kategori: Kaca mawa pranala berkas rusakArtikel ngandhut tulisan abasa ArabArtikel DhasarArtikel mawi basa kramaNilKategori kadhelikan: Artikel ngandhut tulisan abasa non-JawaRintisan mawa topik geografi Menu napigasi
АдыгабзэAfrikaansAlemannischአማርኛAragonésÆngliscالعربيةܐܪܡܝܐمصرىAsturianuAzərbaycancaتۆرکجهБашҡортсаBoarischŽemaitėškaБеларускаяБеларуская (тарашкевіца)БългарскиभोजपुरीবাংলাBrezhonegBosanskiБуряадCatalàMìng-dĕ̤ng-ngṳ̄Нохчийнکوردیی ناوەندیCorsuQırımtatarcaČeštinaЧӑвашлаCymraegDanskDeutschDolnoserbskiދިވެހިބަސްΕλληνικάEnglishEsperantoEspañolEestiEuskaraEstremeñuفارسیFulfuldeSuomiVõroFøroysktFrançaisFryskGaeilge贛語GàidhligGalegoAvañe'ẽગુજરાતીעבריתहिन्दीFiji HindiHrvatskiHornjoserbsceKreyòl ayisyenMagyarՀայերենInterlinguaBahasa IndonesiaIlokanoÍslenskaItaliano日本語PatoisLa .lojban.ქართულიQaraqalpaqshaTaqbaylitАдыгэбзэKongoҚазақшаಕನ್ನಡ한국어Перем КомиKurdîKernowekКыргызчаLatinaLadinoLëtzebuergeschЛезгиLimburgsLingálaLietuviųLatviešuमैथिलीОлык марийМакедонскиമലയാളംМонголमराठीBahasa MelayuMirandésမြန်မာဘာသာЭрзяньDorerin NaoeroNāhuatlNapulitanoPlattdüütschNedersaksiesनेपालीनेपाल भाषाNederlandsNorsk nynorskNorsk bokmålChi-ChewaOccitanOromooИронਪੰਜਾਬੀPolskiPiemontèisپنجابیΠοντιακάPortuguêsRuna SimiRumantschRomânăArmãneashtiTarandíneРусскийРусиньскыйKinyarwandaसंस्कृतम्Саха тылаSicilianuScotsSrpskohrvatski / српскохрватскиසිංහලSimple EnglishSlovenčinaSlovenščinaChiShonaSoomaaligaShqipСрпски / srpskiSeelterskSvenskaKiswahiliŚlůnskiதமிழ்తెలుగుТоҷикӣไทยTürkmençeTagalogTürkçeТатарча/tatarçaУдмуртУкраїнськаاردوOʻzbekcha/ўзбекчаVènetoVepsän kel'Tiếng ViệtWinaray吴语IsiXhosaმარგალურიייִדישYorùbá中文Bân-lâm-gú粵語 Besut pranala Kaca iki pungkasan diowah nalika 14.40, 4 April 2016.


text:
KELAS 8 SMT GASAL (3.1) | spenagacajava
spenagacajava
Setiap Manusia Adalah Guru
PROMES KL 9
PROTA KL 9
RPP KL 9 GASAL
RPP KL 9 GENAP
SILABUS KL 9 GASAL
SILABUS KL 9 GENAP
SPENAGACA
← KELAS 8 SMT GASAL (3) KELAS IX SMT GENAP (2.1) →
KELAS 8 SMT GASAL (3.1) KELAS : VIII SEMESTER : GASAL
Kompetensi Dasar : 3.1 Membaca pemahaman bacaan sastra (cerita lanjutan wayang Ramayana) atau
bacaan nonsastra dengan tema tertentu.
A. Wacanen kanthi patitis
Kumbakarna iku putrane Resi Wisrawa karo Dewi Sukekesi kang angka loro (adhine Dasamuka). Kasatriyane ing Panglebur Gangsa. Garwane widadari, asmane Dewi Kiswani. Karo Dewi Kiswani iki Kumbakarna peputra priyo loro, yaiku Ditya Kumba lan Aswanikumba.
Wujude Kumbakarna iku buta gedhe, luwih ngegirisi katimbang Dasamuka. Gedhe dhuwure ora ana kang madhani. Wujuding kupinge kaya kumba (kuwali, kendhi, kendhil), mulane kasinungan aran kumbakarna.
Nalika Dasamuka mertapa ing Gunung Gohmuka, Kumbakarna ora keri. Sajrone mertapa, uripe Kumbakarna mung sarana banyu, necep sarining bun. Awit saka gertur tapane, Kumbakarna karawuhan Bathara Guru. Kumbakarna kaparengake darbe panyuwunan lan panyuwunanne bakal kinabulake.
Bathara Guru nuli dhawuh marang Dewi Uma supaya manjing ing tutuke Kumbakarna dumunung ing pucuking ilate, supayaature raseksa iku ora padha karo sing dikarepake. Mula nalika ditari nyuwun nugraha apa, Kumbakarna nyuwun : 1. Supaya kepati nganti sewu taun tanpa nglilir. 2. Kuwat mangan ngombe kang akeh banget. 3. Bisa gawe kekese mungsuh.
Kumbakarna kaparingan aji Citr Kalasupta, aji Gedhongsanga lan aji Petak Gelap Sakethi. Ana ing Ngalengka, kalungguhane (jabatan) Kumbakarna iku dadi senapatining wadyabala.
Kumbakarna senadyan asipat raseksa nanging apambegan satriya. MArang watake Dasamuka kang banget angkara murka, Kumbakarna banget nyeda (nyacat). Dasamuka ndhusta Dewi Sinta, banget cineda dening Kumbakarna. Miturut panemunengalap bojoning liyan sarana dhinustha, iku panggawe nistha, dudu pakartining satriya.
Kumbakarna banjur ngadhep Prabu Dasamuka. Kumbakarna didhawuhi madeg senapati ngadepi wadyabala wanara kang dipandhegani dening Prabu Ramawijaya.
Kumbakarna panas atine, kabeh panganan lan omben-omben sing mlebu wetenge sigra diutahake aneng ngarepe Dasamuka. Pendhapa agung kraton Ngalengka dadi kembeng banyu utah-utahan Kumbakarna, sadhengkul jerone. Gandane ora enak, marahi muleg-muleg neng weteng. Sempalan daging sing during lembut pating prongkol, mbleber dadi siji karo banyu utah-utahan sing lambah-lambah.
Tanpa pamit, Kumbakarna maju ana ing paprangan. Sedyane ora ngabuhi angkara murkane Dasamuka, nanging nedya mbelani lang ngrungkebi bumi wutah getihe. Wusanane Kumbakarna gugur aneng paprangan. Irunge grumping lan talingane pagas merga dicokot lan disempal dening Sugriwa. Tangane loro lan sikile loro tugel kajemparing Rama. Senadyan kari gembung isih bisa ngamuk, ngglundhung-ngglundhung. Wusana jemparing pamungkaseRama tumanem ing pulun atine, Kumbakarna palastra. (Mulyantara)
Kapethik saking Djaka Lodhang No. 1099
B. Wangsulana pitakon-pitakon ing ngisor iki !
1. Sapa wong tuwane Kumbakarna ?
2. Ana ing ngendi kasatriyane Kumbakarna ?
3. Apa sebabe para dewa kang ndherekake tindake Bathara Guru ora nyarujuki yen Kumbakarna
kaparingan kanugrahan ?
4. Sapa kang didhawuhi dening Bathara Guru mlebu ing tutuke Kumbakarna ?
5. Apa bae panyuwune Kumbakarna marang Bathara Guru ?
6. Aranana aji-ajine Kumbakarna ?
7. Kepriye tumanggape Kumbakarna marang watake Prabu Dasamuka ?
8. Kepriye watake Kumbakarna ?
9. Apa kang ditindhakake Kumbakarna nalika krungu yen Ngalengka katekan bebaya ?
10. Apa kang kotindakake yen negaramu dijajah dening Negara liya ?
C. Tugas Kelompok
1. Aranana para paraga lan watake crita kang irah-irahane 'Kumbakarna' !
2. Jlentrehna pakarti-pakarti sing becik kang ana ing crita ndhuwur !
3. Saben kelompok gawe ringkesaning crita ing dhuwur !
By Wahyudi, S.S
Tulisan Terakhir ATURAN PENULISAN AKSARA JAWA 2
ATURAN PENULISAN AKSARA JAWA 1
KELAS 7 SMT GASAL
KELAS IX SMT GENAP (2.1)